ΑρχικήΠώς είναι να έχεις πιο νέο manager από σένα;\nΜια δύσκολη περίπτωση στην εργασιακή πορεία ενός ανθρώπου είναι το να έχει ως manager κάποιον μικρότερο σε ηλικία. Όπως θα έλεγαν και οι φίλοι μας οι αγγλοσάξονες «Damn!». Και τώρα; Χίλιες σκέψεις μπορούν να περάσουν από το μυαλό σου: «Δηλαδή, θα μας λέει τι να κάνουμε ο newbie», ή «Πώς βρέθηκε αυτός σε αυτή τη θέση;», ή «Ξέρει καλά τη δουλειά; Πώς θα ακολουθούμε τις οδηγίες του;». Ψυχραιμία. Τίποτα δεν έχει πάει στραβά. Καμιά δαρβίνεια θεωρεία της εξέλιξης δεν έχει έρθει τούμπα. Η ηλικία στο θέμα του management παίζει ένα ρόλο, αλλά δεν παίζει τον πρωταρχικό. Και το να έχεις ένα manager του οποίου τα γένια μεγαλώνουν πιο αργά από τα δικά σου (το είπα λογοτεχνικά!), έχει πολύ ενδιαφέρον στο πώς λειτουργεί μια ομάδα, φτάνει να κρατάς στο νου σου τα εξής:\nΤο ότι είναι πιο μικρός δεν σημαίνει ότι είναι πιο άπειρος. Η εμπειρία μερικές φορές έρχεται σε συμπυκνωμένες μορφές, και μπορεί ο άνθρωπος που βλέπεις να έχει δώσει τα διαπιστευτήριά του σε «εξετάσεις» πάνω στο αντικείμενό του.\nΑπό την άλλη, το ότι είναι manager δεν σημαίνει ότι δεν θέλει τη βοήθειά σου. Σε θέματα που βλέπεις ότι μπορεί να κινδυνεύει να πάρει μια λάθος απόφαση, δώσ’ του ένα χέρι βοηθείας. Αυτό σημαίνει ‘ομάδα’, και αν είναι ακομπλεξάριστος και ο ίδιος, θα το εκτιμήσει πολύ.\nΣε προστριβές (που θα συμβούν μέσα στον εργασιακό χώρο) μην αναφέρεις ηλικίες. Το ‘εγώ είμαι τόσο χρονών και εσύ τόσο χρονών’, δεν θα βοηθήσει κανέναν.\nΤο να βγάζεις συμπεράσματα για έναν άνθρωπο με βασικό γνώμονα την ηλικία του, δεν διαφέρει και πάρα πολύ από το να τον κρίνεις με βάση το φύλο του, το χρώμα του, την εθνικότητά του, τη σεξουαλική του ταυτότητα.\nΑκόμα κι αν θεωρείς ότι είναι λιγότερο ικανός από σένα, μην ξεχνάς ότι η… ικανότητα φλερτάρει έντονα με την «έννοια της σχετικότητας». Μπορεί κάποιος να είναι ικανός στο να εμψυχώνει, να δουλεύει παραγωγικά, να γράφει, να αντιλαμβάνεται τις τάσεις, να συσπειρώνει μια ομάδα, να παίρνει αποφάσεις, να χειρίζεται κρίσεις, να λύνει προβλήματα, να αλλάζει κατευθύνσεις, να φτιάχνει προϋπολογισμούς. Αλλά όχι όλα μαζί. Δεν είμαστε όλοι ικανοί σε όλα. Γι’ αυτό δουλεύουμε ομαδικά.\nΟ σεβασμός είναι αμφίδρομος. Το δικό σου προβάδισμα στην ηλικία και το δικό του προβάδισμα στην ιεραρχία, δεν λένε απολύτως τίποτα. Είναι στιγμιαίες αξίες. Για να διατηρήσεις τον σεβασμό, θέλει προσπάθεια και αν βασίζεσαι μόνο σε ληξιαρχικές πράξεις γεννήσεως και σε senior επαγγελματικούς τίτλους, η προσπάθεια θα πάει χαμένη.\nΜοιράσου τις εμπειρίες ή τις ανησυχίες σου. Το ότι είναι μικρότερος, δεν σημαίνει ότι δεν θα τις καταλάβει. Είναι ένας επαγγελματίας που έχει ευθύνη και αρμοδιότητες. Και θέλει να τα πάει καλά όσο κι εσύ.\nΜπες στη θέση του. Θυμήσου πώς ήσουν στην ηλικία του. Μπορεί να έχουν περάσει μόλις 2 χρόνια ή 12 (ή και περισσότερα). Πώς ήθελες να σε αντιμετωπίζουν τότε; Ένιωθες ανασφάλεια; Πώς ένιωθες με το ενδεχόμενο να μη σε εμπιστεύονται αρκετά;\nΕπωφελήσου. Ένας νεότερος άνθρωπος έρχεται ναι μεν με πρακτικές ελλείψεις, αλλά αντιστοίχως και με πλεόνασμα. Πλεόνασμα σε αντοχές, σε φρέσκες ιδέες, σε τριβή με μια πιο νεανική κουλτούρα. Μια κουλτούρα που αν την αξιοποιήσετε σωστά αμφότεροι, θα βοηθήσει πολύ την εταιρεία – δεν υπάρχει εταιρεία που να μην θέλει να έχει απήχηση στο νεανικό κοινό.\nΤέλος, χτίσε γέφυρες αντί να βλέπεις χάσματα. Ένα ηλικιακό χάσμα (όσο μικρό ή μεγάλο κι αν είναι) είναι λογικό να φέρνει σε αμηχανία τον νεότερο manager και τον μεγαλύτερο εργαζόμενο. Η πρόκληση είναι να χτίσετε γέφυρες πάνω από το χάσμα. Οι γέφυρες θα γίνουν το σημείο συνάντησης και των δυο σας και θα δημιουργήσουν αίσθημα ασφάλειας.


Β. Κορκίδης: Ώρα δύσκολων αποφάσεων για τη λιανική στην περίοδο των εκπτώσεων - PortoNews\nΒ. Κορκίδης: Ώρα δύσκολων αποφάσεων για τη λιανική στην περίοδο των εκπτώσεων\n«Ώρα δύσκολων αποφάσεων για τη λιανική στις εκπτώσεις – Σωστή η λειτουργία ένδυσης-υπόδησης & κοσμημάτων με το click in shop»\nΕκπτώσεις με κλειστά καταστήματα δεν νοούνται, αλλά παραπέμπουν κάτι σε “cyber sales”. Επίσης, εκπτώσεις στην ένδυση και υπόδηση, χωρίς τουλάχιστον “click in shop” και δοκιμή εντός καταστήματος είναι μάλλον άνευ ουσίας. Η αναβολή της “επαναλειτουργίας” με τη μέθοδο του click away και η αναστολή της εφαρμογής του “click in shop” στο οποίο η αγορά είχε εναποθέσει τις ελπίδες της για τη περίοδο των εκπτώσεων είναι προφανές ότι θα επιδεινώσει την κατανάλωση που στηρίζει την οικονομία.\nΜε την παρούσα αδρανή κατάσταση της αγοράς, το οικονομικό επιτελείο θα πρέπει πλέον να προετοιμαστεί για το ενδεχόμενο καταγραφής στις αρχές του έτους ενός διψήφιου ποσοστού ύφεσης.\nΔιαπιστώσαμε, πως το “click away” στις γιορτές, έδωσε ότι μπορούσε με τρείς στους δέκα καταναλωτές να το επιλέγουν, με συνολικά 35.000 επισκέψεις καθημερινά και με τις μικρές επιχειρήσεις να κάνουν κατά μ.ο. το 15% του συνήθους ημερήσιου τζίρου τους, ενώ οι μεγαλύτερες κατά μ.ο. 35%.\nΤην αντίστοιχη ανταπόκριση περιμένουμε από τους καταναλωτές και για τις πωλήσεις στις χειμερινές εκπτώσεις.\nΗ επαναφορά λοιπόν του click away στις 18/1 και η επέκταση του σε click in shop στις 25/1 είναι επιβεβλημένη για να δώσει ανάσες ζωής στο λιανεμπόριο, σε συνδυασμό με τις χειμερινές τακτικές εκπτώσεις.\nΜια τέτοια απόφαση θα έδινε μια ακόμα ευκαιρία, ώστε να αποφευχθεί ένα εαρινό κύμα λουκέτων και απωλειών σημαντικού αριθμού θέσεων εργασίας, αφού 1 στις 4 εμπορικές επιχειρήσεις δηλώνει πως θα κλείσει και 1 στις 3 πως θα απολύσει.\nΣημειωτέον, πως ο χειμερινός εκπτωτικός τζίρος τα τελευταία 10 χρόνια της κρίσης κυμαίνεται από 4,5 έως 5,5 δις ευρώ, ενώ το 2020 με 5,3 δις ευρώ είχε παρουσιάσει ετήσια αύξηση με 8% τον Ιανουάριο και 4,5% τον Φεβρουάριο. Οι εμπορικές επιχειρήσεις κρατώντας “μικρό καλάθι”, έχουν θέσει ως ρεαλιστικό στόχο να διασώσουν τουλάχιστον το 1/3 του περυσινού εκπτωτικού τζίρου, εάν βεβαίως τους δοθεί εγκαίρως η ευκαιρία, έστω μιας “υβριδικής λειτουργίας”. Οι εκτιμήσεις δείχνουν πως τα ποσοστά των εκπτώσεων θα κυμανθούν στο 50%, αφού μικρές και μεγάλες εμπορικές επιχειρήσεις θα προσπαθήσουν να ξεπουλήσουν το χειμερινό τους στοκ εμπόρευμα. Είναι πράγματι ώρα κρίσιμων αποφάσεων και δυστυχώς δύσκολων επιλογών, καθώς μπορεί να προέχει η ευθύνη της δημόσιας υγείας και να έπεται αυτή απέναντι στους ανθρώπους της αγοράς, αλλά θα πρέπει να υπάρξει οικονομική ζωή και μετά τη πανδημία. Οι αντοχές και οι δυνάμεις μας δοκιμάζονται πολύ σκληρά από τη ψυχολογική και οικονομική κόπωση της νέας παράτασης του lockdown που λανθασμένα προτιμήθηκε για να ανοίξουν τα δημοτικά σχολεία. Οι χειμερινές εκπτώσεις, υπό προϋποθέσεις click in shop, θα μπορούν να προσφέρουν ένα σωσίβιο επιβίωσης σε πολλές πληττόμενες επιχειρήσεις του λιανικού εμπορίου και να αποτρέψουν τον κίνδυνο πτωχεύσεων και ανεργίας. Οι διαμαρτυρίες και οι αντιδράσεις των Μμε εμπόρων είναι πολλές και έντονες, αλλά κατανοητές και δικαιολογημένες με κίνδυνο μάλιστα να δημιουργηθούν επαγγελματικοί αυτοματισμοί. Είναι λοιπόν απαραίτητο εντός της εβδομάδος να επιβεβαιωθεί από τη κυβέρνηση η αναθεώρηση της ισορροπίας του επιδημιολογικού και του οικονομικού φορτίου.\nΤα μικρά εμπορικά καταστήματα τηρούν κάθε αναγκαίο μέτρο ασφάλειας και πολύ σωστά θα τους επιτραπεί στις εκπτώσεις να λειτουργήσουν με click in shop από τη Δευτέρα 18/1/21, πριν καταλήξουν οριστικά στις μεγάλες παράπλευρες απώλειες της πανδημίας. Άρθρο στο Political.\nΕΕΣΥΜ: Αστικές Εμπορευματικές Μεταφορές\nΛ. Χρυσοφάκης: Έτσι ονειρεύομαι την Ελλάδα μας


Πώς θα χάσετε τα κιλά των γιορτών; Βρείτε το «ευαγγέλιο» της διατροφής - Madame LeFo\nΘέλετε να χάσετε τα κιλά των γιορτών χωρίς κόπο; Οι βασικές αρχές για το αδυνάτισμα, αυτές που υιοθετούμε όλοι κάθε χρόνο τέτοια εποχή, ακριβώς μετά το Πάσχα, είναι γνωστές: Λιγότερο φαγητό, περισσότερη άσκηση! Όσο, όμως, εύκολο και αν ακούγεται, οι εξαντλητικοί ρυθμοί της καθημερινότητας το κάνουν να φαντάζει σχεδόν ακατόρθωτο. Σήμερα, η κλινική διαιτολόγος Νάταλυ Κυριακίδου θα μας δώσει όλες τις πρακτικές λύσεις για να γίνει το ακατόρθωτο… κατορθωτό!\nΜετά από μία εξαντλητική ημέρα στο γραφείο, κανείς δεν ενθουσιάζεται στην ιδέα να ανεβεί στη ζυγαριά και το νούμερο να μας υποδείξει μια αυστηρή… δίαιτα! Όσο για το τρέξιμο στον διάδρομο του γυμναστηρίου; Κανένα… ενδιαφέρον! Από την άλλη, βέβαια, η επίγνωση πως το καλοκαίρι πλησιάζει απειλητικά – με όλες τις απαιτήσεις του- δε φεύγει εύκολα από το μυαλό μας και η πρόβα του μαγιό που θα φορέσουμε στην παραλία δεν είναι ιδιαίτερα ενθαρρυντική…\nΜυστικά και tips για τα κιλά μας\nTα καλά νέα είναι ότι υπάρχουν κάποιες σημαντικές συμβουλές που μπορούν να συμβάλλουν στο να πετύχουμε το στόχο μας και να χάσουμε τα έξτρα κιλά μας! Κι αυτό, χωρίς να χρειαστεί να πεινάσουμε ή να καταφύγουμε σε «δραστικές» λύσεις με απογοητευτικά αποτελέσματα. Και είναι από τις βασικότερες συμβουλές, που θα μας βοηθήσουν να αποκτήσουμε το σώμα που ονειρεύομαστε, αλλά και να το διατηρήσουμε, υιοθετώντας τις ως βασικές αρχές της καθημερινής διατροφής μας.\nΠρακτικές οδηγίες για να χάσουμε τα κιλά\nΚαταναλώνουμε λιγότερα λίπη: Επιλέγουμε πάντα άπαχο κρέας, από το οποίο θα αφαιρούμε το ορατό λίπος. Φροντίζουμε να πίνουμε γάλα χαμηλής περιεκτικότητας σε λιπαρά. Τα λίπη εμπεριέχουν διπλάσιες θερμίδες από ότι οι υδατάνθρακες (άμυλο και ζάχαρη). Προτιμάμε πάντοτε σύνθετους υδατάνθρακες , δηλαδή αμυλούχες τροφές και όχι ζάχαρη. Έτσι τρώγοντας λιγότερα λίπη, είναι ό,τι πιο αποτελεσματικό για να χάσουμε βάρος.\nΧρησιμοποιούμε λιγότερο αλάτι: Καταναλώνουμε λιγότερο αλάτι όταν μαγειρεύουμε και αποφεύγουμε τα αλατισμένα τρόφιμα. Αποφεύγουμε επίσης όσα τρόφιμα περιέχουν πολύ αλάτι όπως ζαμπόν (χαμ), μπέικον, λουκάνικα, πατέ, κύβος λαχανικών, έτοιμες σούπες, σάλτσες, soy sauce, καπνιστό ψάρι ή κρέας, τσιπς, αλατισμένο πόπκορν, αλλά και τα έτοιμα φαγητά όπως fast food και κατεψυγμένα φαγητά.\nΜειώνουμε τη ζάχαρη: Αποφεύγουμε ή καλύτερα μειώνουμε τα γλυκά τρόφιμα, όπως γλυκά και αναψυκτικά. Μειώνουμε τη ζάχαρη στις συνταγές ζαχαροπλαστικής. Χρησιμοποιούμε περισσότερο φρέσκα φρούτα αντί κονσερβοποιημένα. Το συνιστώμενο όριο ζάχαρης το οποίο δεν πρέπει να ξεπερνιέται είναι το 10% των συνολικών θερμίδων που καταναλώνουμε ημερησίως. Αυτό ισοδυναμεί με περίπου 60 γραμμάρια ζάχαρης ημερησίως\nΠίνουμε λιγότερο αλκοόλ: Αποφεύγουμε τα αλκοολούχα ποτά και όταν πίνουμε δεν καταναλώνουμε ποτέ περισσότερο από δύο ποτά την ημέρα. Κρατούμε το ποτό για ειδικές μόνο περιστάσεις και μία μόνο φορά την ημέρα. Αυτό είναι ιδιαίτερα σημαντικό όταν προσέχουμε το βάρος μας, αφού το αλκοόλ περιέχει 7 θερμίδες ανά γραμμάριο! Προτιμάμε άφθονο νερό και φυσικούς χυμούς, που θα μας δροσίζουν χωρίς να μας βαραίνουν!\nΑπολαμβάνουμε το νερό: Πολλές φορές μπερδεύουμε τη δίψα με την πείνα, καταλήγοντας να φορτώνουμε τον οργανισμό μας με περιττές θερμίδες, τη στιγμή που αυτό που πραγματικά χρειαζόμαστε είναι ένα ποτήρι παγωμένο νερό. Αν προτιμάμε, μπορούμε να προσθέσουμε μερικές φέτες λεμόνι στην κανάτα του νερού, για έξτρα γεύση, ή να πιούμε τσάι με φρούτα –χωρίς ζάχαρη. Συνιστώμενη ποσότητα 1 ml νερό ανά θερμίδα την ημέρα.\nΔεν αφήνουμε γεύματα πίσω! Έρευνες έχουν αποδείξει ότι τα άτομα που τρώνε μικρά και συχνά γεύματα είναι λιγότερο πιθανόν να είναι υπέρβαρα. Εκτός του ότι η συχνή κατανάλωση γευμάτων αυξάνει τον μεταβολισμό μας, αν μείνουμε νηστικοί για μεγάλο χρονικό διάστημα είναι περισσότερο πιθανόν να τρώμε μεγαλύτερες μερίδες φαγητού αφού θα πεινούμε παραπάνω…\nΠέντε φρούτα & λαχανικά! Προσπαθούμε να καταναλώνουμε πέντε μερίδες φρούτων και λαχανικών ημερησίως. Μία μερίδα μπορεί να είναι 2 μανταρίνια, 1 μήλο, μία ντομάτα κ.τ.λ. Φρέσκα αλλά και κατεψυγμένα φρούτα και λαχανικά μετρούν σαν μία από τις καθημερινές μερίδες των φρούτων μας. Απολαμβάνουμε γιαούρτι με χαμηλά λιπαρά και φρέσκα φρούτα, που σίγουρα αποτελεί ένα εξαίσιο επιδόρπιο που μπορούμε να τρώμε χωρίς ενοχές.\nΔιατηρούμε καλή φυσική κατάσταση: Μπορεί να ακουστεί αντίθετο με τη διαίσθησή μας, αλλά είναι λάθος να χρησιμοποιούμε τη γυμναστική σαν ένα μέσο τιμωρίας προς τον εαυτό μας επειδή φάγαμε πολύ, ή για να κερδίσουμε το δικαίωμα να φάμε περισσότερο. Αυτός ακριβώς είναι ο λόγος που πολύς κόσμος δηλώνει πως μισεί τη γυμναστική. Αντίθετα, είναι καλύτερα να εστιάσουμε στο πόσο όμορφα νιώθουμε, πόσο καλύτερα κοιμόμαστε το βράδυ, και πόσο περισσότερη ενέργεια έχουμε όταν γυμνάζεστε. Να θυμάστε ότι η φυσική άσκηση είναι ευεργετική, άσχετα αν προσπαθούμε ή όχι να χάσουμε βάρος. Γι’ αυτό, ας τη δούμε θετικά και ας προσπαθήσουμε να την κάνουμε δεύτερη φύση μας.\nΗ Νάταλυ Κυριακίδου είναι\nΜάθετε περισσότερα tips διατροφής κάνοντας κλικ εδώ\nTags: Diet, DIETITIAN, DIETITIAN TIPS, FOOD TIPS\nΗ κατανάλωση λαχανικών βοηθά στην καταπολέμηση ασθενειών, χωρίς όμως να είναι…\nΏρα για παιχνίδι και ευκαιρία να μάθουμε την αξία του\nΤα τελευταία χρόνια συναντάμε όλο και περισσότερο παιδιά που απομακρύνονται…\nΕλιά, ξενάγηση στην ιστορία και την εξέλιξη της\nΕλιά, ο καρπός- σύμβολο της θεάς Αθηνάς, έχει την τιμητική του…


Βαρβιτσιώτης: “Η Ευρώπη να επενδύσει στη μεσογειακή γειτονιά της” Eidisis.gr - Η ενημερωτική πύλη του Κιλκίς\nΠέμπτη, 21 Οκτωβρίου 2021, 3:02:28 μμ\nΣάββατο, 05 Ιουνίου 2021 00:31\nΤι ανέφερε ο αναπληρωτής Υπουργός Εξωτερικών στο πλαίσιο συζήτησης που πραγματοποιήθηκε στο Regional Growth Conferance, που συνδιοργανώνει η Εφημερίδα «Πελοπόννησος» και η Περιφέρεια Δυτικής Ελλάδας.\n«Η Μεσόγειος για την Ευρώπη είναι η απόλυτη θάλασσα της.\nΕίναι ο χώρος πάνω στον οποίο βασίζεται η ασφάλεια, η σταθερότητα, η οικονομική συνεργασία, η διαπολιτισμική και θρησκευτική συνεργασία, αλλά πάνω από όλα είναι η πηγή της ιστορίας της ίδιας της Ευρώπης» ανέφερε ο Μιλτιάδης Βαρβιτσιώτης.\nΟ αναπληρωτής υπουργός Εξωτερικών ανέφερε ότι σε αυτή τη συζήτηση που αφορά στο μέλλον της Ευρώπης«σημασία έχει να μην ακούσουμε μόνο τον εαυτό μας αλλά και τους γείτονές μας, και πώς βλέπει ο υπόλοιπος κόσμος την Ευρωπαϊκή Ένωση».\nΟ κ. Βαρβιτσιώτης έθεσε το ερώτημα: «Κάνουμε αρκετά, δείχνουμε ότι ενδιαφερόμαστε για τις ακτές της Βόρειας Αφρικής, έχουμε αναπτύξει τις οικονομικές και εμπορικές σχέσεις στο επίπεδο που θέλαμε;» Και υπογράμμισε την αναγκαιότητα να οικοδομηθούνοικονομικές σχέσεις.\nΑκόμα, εξέφρασε την ανάγκη η Ευρώπη να επενδύσει στη γειτονιά της, στη μεσογειακή γειτονιά της από την οποία, όπως τόνισε, «έχει να αντιμετωπίσει τις προκλήσεις ασφάλειας και την τεράστια πρόκληση του μεταναστευτικού που είναι ένα θέμα που διχάζει την Ευρωπαϊκή Ένωση».\nΕπιπλέον, ο ίδιος σημείωσε ότι στις χώρες της Μεσογείου υπάρχει νέος πληθυσμός ο οποίος θέλει να είναι παραγωγικός. «Θέλει να είναι εκεί, να βρει στον τόπο του ευκαιρίες για δουλειά, και εμείς που θέλουμε να κάνουμε πιο παγκόσμια την ευρωπαϊκή οικονομία νομίζω ότι πρέπει να “κουμπώσουμε» πάνω σε αυτή την ιστορία».\nΟ υπουργός αναφέρθηκε και στην αναγκαιότητα να προστατευτεί η Μεσόγειος.\nΠριν από τη συζήτηση στο Regional Growth Forum, o Μιλτιάδης Βαρβιτσιώτης είχε διμερή συνάντηση με τον γενικό γραμματέα της Ένωσης για τη Μεσόγειο Νάσερ Καμέλ, ενόψει και της επικείμενης Συνόδου της Ευρωμεσογειακής Ομάδας των Med7 στην Αθήνα.\nΔείτε επίσης: Αποκλειστικό Politic.gr: Έλεγχος από κλιμάκια σε μαγαζιά του Κορδελιού (pics&vid)


Gift Voucher | Anna Liamo\nΚαι για μένα, ισχύει ακριβώς το ίδιο. Για αυτό δημιούργησα για εσένα το “Love in a Little Box”. Όχι, δεν είναι ένα απλό δώρο, δεν είναι μια απλή δωροεπιταγή. Είναι όλα αυτά τα συναισθήματα που έχεις όταν δίνεις ένα δώρο. Αγάπη, ενθουσιασμός, ανυπομονησία, χαρά, στοργή. Όλα όμορφα τοποθετημένα σε ένα ξεχωριστό και πολυτελές κουτί. Που όταν το ανοίξει ο παραλήπτης θα τα νοιώσει όλα αυτά, γιατί του τα χάρισες εσύ. Κι ας μην μπορείς να είσαι δίπλα του, έχεις έρθει τόσο πολύ κοντά του.\nΠώς μπορείς να στείλεις ένα “Love in a Little Box”.\nΣυμπλήρωσε την παρακάτω φόρμα με μια ευχή για τον παραλήπτη, καθώς και τα στοιχεία του.\nΕπέλεξε υπηρεσία ή χρηματικό ποσό που θέλεις να διαθέσεις.\nΕπέλεξε τον τρόπο πληρωμής.\nΕάν θέλεις το δώρο σου να γίνει ακόμα πιο ξεχωριστό, στείλε μου ένα email να δούμε με ποιον τρόπο μπορώ να εξυπηρετήσω. Πολλές φορές, η πιο όμορφη ιδέα, γίνεται πραγματικότητα.


«Μην αφήνεις την πόρτα ανοιχτή, ενώ κάνεις ζεστό μπάνιο»: 8 πράγματα που δεν πρέπει να κάνεις σε ένα δωμάτιο ξενοδοχείου | It's Possible\nαρχικηVIRAL«Μην αφήνεις την πόρτα ανοιχτή, ενώ κάνεις ζεστό μπάνιο»: 8 πράγματα που δεν πρέπει να κάνεις σε ένα δωμάτιο ξενοδοχείου\n«Μην αφήνεις την πόρτα ανοιχτή, ενώ κάνεις ζεστό μπάνιο»: 8 πράγματα που δεν πρέπει να κάνεις σε ένα δωμάτιο ξενοδοχείου\nΝα πάρεις κάτι που σ’ αρέσει (ενώ δεν σου ανήκει). Ωραίο το μαξιλάρι του king size κρεβατιού, αφράτο και αναπαυτικό. Και η πετσέτα, μεγάλη, ό,τι πρέπει για το σπίτι. Αλλά μην μπεις στον πειρασμό να βάλεις στη βαλίτσα σου ούτε μια κρεμάστρα.\nΝα χαλάσεις/σπάσεις κάτι και να μην το πεις. Μην φερθείς κουτοπόνηρα, μην προσπαθήσεις να το κρύψεις, δεν έχει νόημα. Γιατί ίσως βρει τον μπελά του ένας εργαζόμενος. Γιατί μπορεί να βλάψεις τους επόμενους επισκέπτες. Άσε που αργά ή γρήγορα, θα αποκαλυφθεί.\nΝα μαγειρέψεις ενώ το δωμάτιο δεν έχει τέτοιες προδιαγραφές. Έφερες μαζί σου την τοστιέρα; το γκαζάκι; το καμινέτο; αν το δωμάτιο είχε προϋποθέσεις για μαγείρεμα, θα έχει και τα απαραίτητα αξεσουάρ. Αν δεν τα έχει, σημαίνει ότι θα πρεπει να τρώτε έξω.\nΝα αφήνεις την πόρτα του μπάνιου ανοιχτή ενώ κάνεις (ζεστό) μπάνιο. Πρώτον για να μην πουντιάσεις και δεύτερον και κυριότερο για να μην «πιάσουν» οι αισθητήρες του δωματίου τους υδρατμούς, τους περάσουν για καπνό και μετά κάνεις κι άλλο ντους (από τους πυροσβεστήρες αυτή τη φορά).\nΝα καλύψεις τους ανιχνευτήρες καπνού. Για να καπνίσεις. Για ό,τι γίνει, εγώ δε φταίω. Εσύ πάλι, ναι.\nΝα βράσεις στον βραστήρα οτιδήποτε άλλο εκτός από νερό. Όπως γάλα, καφέ, ακόμα και τα φλιτζανάκια. Δεν είναι αποστειρωτής, ο βραστήρας είναι αυστηρά για νερό.\nΝα κοιμάσαι πάνω στα μαξιλαράκια του καναπέ. Αυτό είναι κάτι που πρέπει ν’ αποφεύγεις γενικά, να ακουμπάς δηλαδή το πρόσωπό σου στα διακοσμητικά μαξιλάρια των ξενοδοχείων που ένας Θεός ξέρει πόσο καιρό έχουν να μπουν σε πλυντήριο.\nΝα εισάγεις προσωπικά δεδομένα μέσω hotel wifi. Passwords, κωδικοί καρτών κι άλλα τέτοια ευαίσθητα προσωπικά δεδομένα καλό είναι να μην τα εκθέτουμε όταν η σύνδεση του wifi δεν είναι ιδιωτική και άρα προστατευμένη.\nΠόσο κοστίζει να ανοίξεις ένα κέντρο ξένων γλωσσών So Easy μέσω franchise\nΤέσσερις συνήθειες που «σκοτώνουν» τη δημιουργικότητα σου


Τι έχουμε εδώ; Το τρυφερό φιλί του ζευγαριού, μόλις μας επιβεβαίωσε την σχέση του - Queen.gr\nΚαι η διαφορά στην ηλικία καμία σημασία δεν έχει\nΠριν από μερικά 24ωρα σου γράψαμε πως ο πιο περιζήτητος εργένης του Hollywood δεν είναι πια single και αυτό το συμπέρασμα το βγάλαμε, βλέποντας τον στις φωτογραφίες που απαθανατίστηκε με ένα πολύ νεαρότερο κορίτσι, το οποίο όχι μόνο δεν μας πέρασε απαρατήρητο, αλλά το γνωρίζεις και πολύ καλά.\nΚαι η αλήθεια είναι πως αμφιταλαντευτήκαμε αρκετά στο αν το κορίτσι αυτό είναι η νέα του σύντροφος, αφού δεν υπήρξε κάτι το μεμπτό, όμως η φωτογραφία από την έξοδο τους που κυκλοφόρησε σήμερα μας έδωσε την απάντηση. Και μάντεψε, ο περιζήτητος εργένης δεν είναι πια εργένης. Ή τουλάχιστον αυτό δείχνουν τα στοιχεία.\nΟ Leonardo DiCaprio και η κατά 20 χρόνια μικρότερή του, Camilla Morone -και θετή κόρη του Al Pacino- εθεάθησαν σε πρωινή βόλτα τους στο West Hollywood και κάπου εκεί η 20χρονη έδωσε ένα πολύ τρυφερό -θα λέγαμε- φιλί στον ώμο του ηθοποιού. Και αυτό μεταξύ μας τώρα δεν έμοιαζε και πάρα πολύ φιλική κίνηση. Κάπως έτσι λοιπόν προδόθηκε η σχέση τους κι εμείς έχουμε κι επίσημα το νέο ζευγάρι του Hollywood.\nΣτην παρακάτω gallery θα δεις και τις αποδείξεις.\nΗ φωτογραφία της Σταματίνα Τσιμτσιλή με τη νεογέννητη κόρη της, κάνει τον γύρο του διαδικτύου


Κοκκίνισε ο Νίκος Μουτσινάς μετά την πρεμιέρα: Τι συνέβη; - Peoplegreece.com\nΤο πρόβλημα που τον ταλαιπωρεί.\nΚαι προσέξτε το άγχος! Είναι καταστροφικό!\nΑΓΧΟΣ ΝΙΚΟΣ ΜΟΥΤΣΙΝΑΣ ΠΡΕΜΙΕΡΑ


Σφαγή αμάχων στη Μοσούλη – Τους σκότωσαν ενώ προσπαθούσαν να διαφύγουν από το Ισλαμικό Κράτος\n,Σφαγή αμάχων στη Μοσούλη – Τους σκότωσαν ενώ προσπαθούσαν να διαφύγουν από το Ισλαμικό Κράτος\nHome,Ενημέρωση,Σφαγή αμάχων στη Μοσούλη – Τους σκότωσαν ενώ προσπαθούσαν να διαφύγουν από το Ισλαμικό Κράτος\nΑΕΤΟΣ 10:21 π.μ. 4 Ιουν 2017--1\nΔεκάδες σοροί αμάχων κείτονταν το Σάββατο στη Μοσούλη, σε ένα δρόμο που βρίσκεται κοντά στην πρώτη γραμμή του μετώπου.\nΣύμφωνα με το πρακτορείο Reuters, σκοτώθηκαν ενώ επιχειρούσαν να φύγουν από μια συνοικία της πόλης, την οποία ελέγχει το Ισλαμικό Κράτος (ISIS).\nΟι σοροί ανήκουν σε άνδρες, γυναίκες και παιδιά.\nΟι τσάντες με τις οποίες μετέφεραν τα υπάρχοντά τους είχαν διασκορπιστεί στο δρόμο που οδηγεί έξω από τη συνοικία Ζαντζίλι, μία εκ των τριών που παραμένουν υπό τον έλεγχο του Ισλαμικού Κράτους στη Μοσούλη.\n.thev, 4 Ιουνίου 2017 - 3:24 μ.μ.\nΤο πιθανότερο είναι ότι οι ισλαμιστές έστησαν τους ανθρώπους αυτούς ως αντίποινα στην χθεσινή επιχείρηση των Ρώσων κατά ισλαμιστών μαχητών που σκοτώθηκαν περίπου 80 απ' αυτούς. Τι έγινε οι νταβατζήδες τους Ισραηλινοί δεν τους βρήκαν ακόμα κανέναν άλλο Ρώσο να αποκεφαλίσουν;


Little Legends και Λάφυρα – Υποστήριξη για το Teamfight Tactics\nLittle Legends και Λάφυρα\nΑν παίζετε TFT, σίγουρα θα ξέρετε τα Little Legends. Χαριτωμένα, χαδιάρικα και υπερβολικά πρόθυμα να καταστρέψουν τους εχθρούς σας. Αυτοί οι επίμονοι Σύμβουλοι γεννιούνται από ειδικά αυγά τα οποία περιέχουν Little Legends διαφορετικής σπανιότητας.\nΤα αυγά των Little Legend συνήθως κυκλοφορούν σε Σειρές και κάθε αυγό έχει πιθανότητα να σας δώσει μία από τις έξι διαφορετικές παραλλαγές των τριών Little Legends που μπορεί να περιέχει. Αυτό σημαίνει ότι κάθε αυγό μπορεί να σας δώσει ένα από 18 διαφορετικά Little Legends!\nΦυσικά, αυτό δεν σημαίνει ότι όλα τα Little Legends ανήκουν σε κάποια Σειρά. Υπάρχουν ορισμένα ιδιαίτερα Little Legends που μπορούν να αποκτηθούν μόνο ως Ανταμοιβές τέλους της Σεζόν ή με το Εισιτήριο του τρέχοντος σετ. Για παράδειγμα, υπάρχουν τα Little Legends Αήττητος Χνουδοκέρατος από το Τα Στοιχεία Ανατέλλουν ή το Πνεύμα Αυτοκράτορα από Νεφρίτη από το TFT: Μοίρες. Θα πρέπει να αναζητήσετε αυτούς τους ιδιαίτερους συντρόφους, όπου και αν εμφανίζονται.\nΠώς λειτουργούν οι Σειρές;\nΑν σας τύχει ένα δεύτερο αντίγραφο μιας παραλλαγής Little Legend, το Little Legend σας θα αναβαθμιστεί στο επόμενο επίπεδο αστεριών! Όλες σχεδόν οι παραλλαγές μπορούν να έχουν τρία αστέρια. Όταν αποκτήσετε και τα τρία αστέρια για μια παραλλαγή, δεν πρόκειται να βγει ξανά από κάποιο αυγό.\nΈχετε κάποιο ιδιαίτερο Little Legend που νιώθετε ότι πρέπει να το έχετε αμέσως με τρία αστέρια; Το 'χουμε, μην ανησυχείτε. Σας παρουσιάζουμε τα Θραύσματα Αστεριών. Περιγράφουμε αναλυτικά αυτό το νέο κοσμικό νόμισμα στις Συχνές Ερωτήσεις για τα Θραύσματα Αστεριών, αλλά το βασικό νόημα είναι ότι, αν νιώθετε την ανάγκη να αναβαθμίσετε συγκεκριμένα Little Legend, τώρα μπορείτε.\nΝέο Περιεχόμενο με Κάθε Αυγό:\nΚάθε αυγό που εκκολάπτετε θα σας δίνει μια παραλλαγή που δεν έχετε ή μια αναβάθμιση (αστέρι) για ένα Little Legend που έχετε ήδη!\nΜερικές φορές, αν σας τύχει ένα Θρυλικό Little Legend, μπορούν να εκκολαφθούν δύο Little Legends από το ίδιο αυγό! Θέλετε να δοκιμάσετε την τύχη σας; Δείτε πώς λειτουργούν μαθηματικά οι πιθανότητες εμφάνισης στους Πίνακες Λαφύρων που ακολουθούν.\nΈχετε όλες τις παραλλαγές μια Σειράς στα 3 αστέρια;\nΘα σας δώσουμε ένα Σπάνιο Αυγό! Αλήθεια! Αν συνεχίσετε να ανοίγετε αυγά από μια Σειρά, αφού έχετε αποκτήσει όλες τις δυνατές παραλλαγές, τότε θα αποκτήσετε ένα μόνιμο Little Legend που μπορεί να μετατραπεί σε Σπάνιο Αυγό. Τα Σπάνια Αυγά δίνουν μια τυχαία παραλλαγή από οποιαδήποτε Σειρά. Μην ανησυχείτε αν έχετε όλες τις παραλλαγές από όλα τα αυγά. Πάντοτε θα υπάρχουν νέα Little Legends για να αποκτήσετε!\nΠιθανότητα Διπλής Εμφάνισης\nΘρυλικό Πιθανότητα Εμφάνισης 5% Πιθανότητα Διπλής Εμφάνισης 30%\nΕπικό Πιθανότητα Εμφάνισης 20% Δεν ισχύει\nΣπάνιο Πιθανότητα Εμφάνισης 75% Δεν ισχύει\n*Όταν ένα Little Legend φτάσει στα 3 αστέρια, αφαιρείται από τον πίνακα και η πιθανότητά του να εμφανιστεί κατανέμεται εξίσου σε όλα τα Little Legends που απομένουν.\nΠεριλαμβάνεται στη Σειρά\nΘρυλικό Πιθανότητα Εμφάνισης 5% Δεν ισχύει *Όλες οι Θρυλικές παραλλαγές από τα Σπάνια Αυγά της Σειράς\nΕπικό Πιθανότητα Εμφάνισης 20% Δεν ισχύει *Όλες οι Επικές παραλλαγές από τα Σπάνια Αυγά της Σειράς\nΣπάνιο Πιθανότητα Εμφάνισης 75% Δεν ισχύει *Όλες οι Σπάνιες παραλλαγές από τα Σπάνια Αυγά της Σειράς\nΚατάστημα Little Legends με εναλλαγή περιεχομένου\nΑν έχετε μια ιδιαίτερη προτίμηση σε κάποιο συγκεκριμένο Little Legend (όπως εγώ που θα λατρεύω για πάντα τους γκρινιάρηδες Χνουδοκέρατους), ίσως προτιμάτε να μαζέψετε πρώτα όλες τις παραλλαγές του, χωρίς να μπλέκονται τα υπόλοιπα Little Legends. Αυτό ακριβώς κάνει το Κατάστημα Little Legends με εναλλαγή περιεχομένου. Ορισμένα Αυγά Little Legend θα είναι διαθέσιμα για απευθείας αγορά, πράγμα που σημαίνει ότι θα πάρετε μόνο μια παραλλαγή του συγκεκριμένου Little Legend (συνήθως μαζί με ένα εικονίδιο!) Να θυμάστε απλώς ότι μπορείτε να αγοράσετε απευθείας αυτά τα Αυγά Little Legends μόνο μία φορά.\nΜην ξεχνάτε, αν έχετε ήδη όλες τις παραλλαγές του συγκεκριμένου Little Legend, θα σας δώσουμε ένα Σπάνιο Αυγό, το οποίο μπορεί να βγάλει οποιαδήποτε παραλλαγή Little Legend δεν έχετε ήδη.\nΤα Αυγά Little Legends που διατίθενται για άμεση αγορά κοστίζουν:\n750 RP/TC για ένα Σπάνιο Little Legend\n925 RP/TC για ένα Επικό Little Legend\nΚατάστημα TFT για κινητές συσκευές\nΊσως παρατηρήσετε ότι το Κατάστημα έχει λίγο διαφορετική εμφάνιση στην κινητή σας συσκευή, αλλά μην ανησυχείτε! Τα Little Legends ζουν εξίσου άνετα στο τηλέφωνο και στον υπολογιστή σας. Το παιχνίδι είναι ακριβώς το ίδιο, το μόνο που αλλάζει είναι το περιβάλλον, ώστε να λειτουργεί καλύτερα σε μικρές οθόνες. Μπορείτε να δείτε τα λάφυρά σας τόσο σε υπολογιστή όσο και σε κινητή συσκευή. Πρέπει όμως να θυμάστε ότι θα αγοράζετε τα λάφυρα με TC και όχι με RP.


ΝΕΑ ΔΗΜΟΥ ΔΙΟΥ - ΟΛΥΜΠΟΥ: ΤΙΜΗΤΙΚΗ ΕΚΔΗΛΩΣΗ ΣΤΟΝ ΑΓΓΕΛΟ ΣΙΚΕΛΙΑΝΟ.\nΗ έναρξη των εκδηλώσεων ΠΡΟΜΗΘΕΙΑ 2015 θα γίνει με ένα αφιέρωμα στον μεγάλο λυρικό ποιητή και ιδρυτή των Δελφικών Γιορτών, τον Άγγελο Σικελιανό. Η εκδήλωση θα πραγματοποιηθεί την Τετάρτη 8 Ιουλίου, ώρα 20:00, στο 2ο Δημοτικό Σχολείο Λιτοχώρου (Αγ. Γεωργίου 64, Λιτόχωρο) σε συνεργασία με τον Δήμο Δίου/Ολύμπου.\nΤετάρτη 8/7, ώρα 20:00, 2ο Δημοτικό σχολείο Λιτοχώρου (Αγ. Γεωργίου 64 Λιτόχωρο).\nΔιοργάνωση: ΕΠΙΤΡΟΠΗ ΠΡΟΜΗΘΕΙΩΝ 2015 – ΔΗΜΟΣ ΔΙΟΥ/ΟΛΥΜΠΟΥ.\nΠερισσότερες πληροφορίες: https://promitheia.wordpress.com/2015/06/24/sikelianos/


ΕΣΩΤΕΡΙΚΕΣ ΗΛΕΚΤΡΙΚΕΣ ΕΓΚΑΤΑΣΤΑΣΕΙΣ - ΝΕΑ Υ.Δ.Ε (ΕΛΕΓΧΟΙ, ΠΡΟΤΥΠΑ & ΔΟΚΙΜΕΣ): Αυγούστου 2012\n235. ΣΥΧΝΕΣ ΕΡΩΤΗΣΕΙΣ ΣΧΕΤΙΚΑ ΜΕ ΤΗ ΝΕΑ Υ.Δ.Ε (ΑΠΟ ΔΕΔΔΗΕ)\nΣτην ιστοσελίδα της ΔΕΔΔΗΕ Α.Ε (Διαχειριστής του Ελληνικού Δικτύου Διανομής Ηλεκτρικής Ενέργειας) υπάρχει έγγραφο με τον τίτλο: Συχνές ερωτήσεις σχετικά με την Υ.Δ.Ε και Θέματα Ηλεκτρολόγων Εγκαταστάσεων . Στο έγγραφο αυτό γίνεται μια πρώτη προσπάθεια καταγραφής γραφειοκρατικών θεμάτων για την σωστή συμπλήρωση - υποβολή των εντύπων της νέας Υ.Δ.Ε.\nΕρώτηση 1: Στην περίπτωση “Επέκτασης” ηλεκτρικής εγκατάστασης, όπου το παλαιό\nτμήμα αυτής έχει κατασκευασθεί κατά ΚΕΗΕ και το νέο κατά ΕΛΟΤ HD 384,\nυποβάλλονται δύο (2) ΥΔΕ;\nΑπάντηση: Υποβάλλεται μία (1) ΥΔΕ. Τονίζεται ότι, ο τύπος του Πρωτοκόλλου που\nπαραδίδεται καθώς και το εάν απαιτείται ένα ή περισσότερα Πρωτόκολλα, αποτελεί\nαποκλειστική ευθύνη και αρμοδιότητα του αδειούχου εγκαταστάτη.\nΕρώτηση 2: Όταν υποβάλλεται ΥΔΕ, είναι υποχρεωτική η υποβολή και των τεσσάρων\n(4) εγγράφων που συνοδεύουν την ΥΔΕ, σε όλες τις περιπτώσεις;\nΑπάντηση: Η ΥΑ Φ.50/503/168/19.4.11 με την οποία καθορίζονται τα της ΥΔΕ, δεν\nθεσπίζει καμία εξαίρεση. Κατά συνέπεια, σε όλες τις περιπτώσεις, υποχρεωτικώς\nυποβάλλονται και τα εν λόγω έγγραφα.\nΕρώτηση 3: Στις περιπτώσεις που η ΥΔΕ χρήζει θεωρήσεως από το οικείο\nεπαγγελματικό σωματείο του αδειούχου εγκαταστάτη, ποια θεωρείται ημερομηνία\nεκδόσεως της ΥΔΕ, η ημερομηνία που αυτή υπεγράφη από τον αδειούχο εγκαταστάτη\nή η ημερομηνία θεωρήσεώς της από το σωματείο;\nΑπάντηση: Κατά πάγια τακτική, στις ως άνω περιπτώσεις, ημερομηνία εκδόσεως\nθεωρείται η ημερομηνία θεωρήσεως της ΥΔΕ από το οικείο επαγγελματικό σωματείο του αδειούχου ηλεκτρολόγου εγκαταστάτη.\nΕρώτηση 4: Για εγκαταστάσεις των οποίων η άδεια οικοδομής έχει εκδοθεί πριν το\n1994, τι ισχύει με την νέα ΥΔΕ;\nΑπάντηση: Ότι ίσχυε μέχρι τώρα. Στην περίπτωση που είχε εκδοθεί ΥΔΕ, είχε\nθεωρηθεί όπως προβλεπόταν από την αρμόδια ΔΟΥ και έχει πλέον παρέλθει το ένα\nέτος από την ημερομηνία εκδόσεώς της, με συνέπεια την λήξη της ισχύος της, τότε,\nυποβάλλεται νέα ΥΔΕ, αρχική ή επανελέγχου, και επισυνάπτεται η παλαιά ως\nαποδεικτικό του ότι έχουν τακτοποιηθεί οι εκκρεμότητες με την Εφορία. Σε άλλη\nπερίπτωση ακολουθείται η προβλεπόμενη διαδικασία.\nΕρώτηση 5: Εάν ηλεκτρολόγος εγκαταστάτης διαπιστώσει ότι έχει γίνει επέμβαση από\nάλλον σε ΕΗΕ, την κατατεθειμένη ΥΔΕ της οποίας έχει αυτός υπογράψει, μπορεί να\nζητήσει από την Μονάδα του Δικτύου την απόσυρση της εν λόγω ΥΔΕ;\nΑπάντηση: Όχι, κατά νόμον αρμόδια να αποφασίσει για το δέον γενέσθαι είναι η\nοικεία Διοικητική Περιφέρεια της Πολιτείας, όπου και θα πρέπει να απευθυνθεί.\nΕρώτηση 6: Είναι αποδεκτό, σε περίπτωση ηλεκτροδοτήσεως Εσωτερικής\nΗλεκτρικής Εγκαταστάσεως (ΕΗΕ) κτιρίου με θεμελιακή γείωση, η Μετρητική\nΔιάταξη να γειώνεται, εναλλακτικά με τις έως σήμερα ακολουθούμενες μεθόδους\nγειώσεως, στη θεμελιακή γείωση του ακινήτου;\nΑπάντηση: Ναι, επιτρέπεται και η λύση αυτή. Ρητά τονίζεται ότι, η επιλογή μεταξύ\nτων αποδεκτών τεχνικών λύσεων, είναι απολύτως προαιρετική και καθορίζεται από\nτον ιδιοκτήτη/χρήστη της ΕΗΕ και τον εξουσιοδοτημένο από αυτόν αδειούχο\nΣημειώνεται ότι, ο αγωγός γειώσεως μέσω του οποίου συνδέεται η Μετρητική\nΔιάταξη (Μετρητής) στη θεμελιακή γείωση του ακινήτου, δεν πρέπει να συγχέεται με\nτον αγωγό προστασίας (PE) της γραμμής Γενικού Πίνακα Καταναλωτή – Μετρητή.\nΤο άρθρο σε μορφή pdf μπορείτε να το "κατεβάσετε" από εδώ.\nΣχόλιο συντάκτη: Προσέξτε ιδιαίτερα την 6η ερώτηση.\nΕτικέτες ΔΕΔΔΗΕ, Νέα Υ.Δ.Ε, Υποβολή Εγγράφων νέας ΥΔΕ\n234. Η ΟΙΚΟΝΟΜΙΚΗ ΚΡΙΣΗ ΕΠΛΗΞΕ ΤΗΝ ΑΓΟΡΑ ΗΛΕΚΤΡΟΛΟΓΙΚΩΝ ΥΛΙΚΩΝ (ΑΠΟ ΗΜΕΡΗΣΙΑ)\nΑναπαράγουμε από την ιστοσελίδα της Ημερησίας μέρος από το πολύ ενδιαφέρον άρθρο με τίτλο: Η κρίση έπληξε την αγορά ηλεκτρολογικών υλικών\nΗ αγορά του ηλεκτρολογικού υλικού εγκαταστάσεων ακολουθεί έντονα πτωτική πορεία τα τελευταία χρόνια, σύμφωνα με τη νεότερη έκδοση κλαδικής μελέτης η οποία κυκλοφόρησε από τη Διεύθυνση Οικονομικών Μελετών της ICAP Group. Η αγορά ηλεκτρολογικού υλικού είναι στενά συνδεδεμένη με την πορεία της οικοδομικής δραστηριότητας, η οποία μειώθηκε με μέσο ετήσιο ρυθμό 25% την τριετία 2008-2010. Στην αγορά ηλεκτρολογικού υλικού υπερτερούν οι εισαγωγικές επιχειρήσεις, ενώ ο παραγωγικός τομέας έχει συρρικνωθεί.\nΤο μέγεθος αγοράς (σε αξία) κατέγραψε πτώση 13,2% το 2011/10. Η εν λόγω μελέτη εξετάζει τον κλάδο του ηλεκτρολογικού υλικού εγκαταστάσεων που χρησιμοποιείται κυρίως στον οικιακό εξοπλισμό. Συγκεκριμένα εξετάζει τους πίνακες διανομής, τους πριζοδιακόπτες, τις αυτόματες ασφάλειες, τους ραγοδιακόπτες, τις ενδεικτικές λυχνίες, τους διακόπτες διαρροής και τους χρονοδιακόπτες και εξετάζει τη δομή, την πορεία και τις προοπτικές του.\nΤο ανησυχητικό στοιχείο που παρατίθεται στο τέλος του άρθρου είναι το εξής : Οι διακόπτες διαρροής παρουσίασαν μείωση της κατανάλωσης κατά 10,3% το 2011. Μήπως τελικά ήρθε η ώρα που πρέπει να αφυπνιστεί ο κλάδος μας ώστε να επισημάνει με σαφή τρόπο, προς κάθε κατεύθυνση, την υποχρεωτική χρήση του αντιηλεκτροπληξιακού ρελέ σε όλες τις Ε.Η.Ε;\nΌλο το άρθρο βρίσκεται εδώ .\nΑναρτήθηκε από ΗΛΕΚΤΡΟΛΟΓΟΣ ΕΡΕΥΝΗΤΗΣ στις 1:05 μ.μ. 0 σχόλια\nΕτικέτες Ηλεκτρολογικό υλικό, Ιστοσελίδες\nΑγαπητοί μας φίλοι δε σας έχουμε ξεχάσει. Ανηλειμμένες υποχρεώσεις του Αυγούστου σε συνδυασμό με τις ολιγοήμερες διακοπές κάποιων από την ομάδα, μας έχουν οδηγήσει, εδώ και λίγες μέρες, σε περιορισμένη ανάρτηση νέων άρθρων. Η αλήθεια είναι ότι η υπερπροσπάθεια της άνοιξης (συν η δουλειά) δημιούργησε κάποια σημάδια κόπωσης σε μερικούς από μας.\nΠαρακολουθούμε τις εξελίξεις και σύντομα θα δείτε νέα μας κείμενα. Υπάρχει ένα μικρό ενδεχόμενο το chat να ξεκινήσει στις 9 Σεπτεμβρίου 2012 (αντί για τις 2/9 που έχουμε προαναγγείλει).\nΣας ευχαριστούμε για τα πολλά και καλά σας σχόλια και μηνύματα. Επίσης ευχαριστούμε μια παρέα ηλεκτρολόγων που σε κάποιο νησί, μικρό ή μεγάλο δεν έχει σημασία, αναφέρθηκε με ιδιαίτερα κολακευτικά σχόλια για το ιστολόγιο μας χωρίς να γνωρίζει ότι στην παρέα βρισκόταν ένα μέλος της ομάδας μας.\nΚαλή συνέχεια και ... καλά (υπόλοιπα) μπάνια.\nΗ διαχειριστική ομάδα Διαβάστε περισσότερα...\n233. ΠΡΟΚΑΛΩΔΙΩΜΕΝΗ ΣΩΛΗΝΑ ΣΕ ΤΟΙΧΟ (ΙΣΤΟΣΕΛΙΔΑ BAVELEC.GR)\nΣτην ιστοσελίδα www.bavelec.gr υπάρχει εξειδικευμένο άρθρο με τίτλο " Εγκατά- σταση προκαλωδιωμένης σωλήνας σε τοίχο" :\n1) Σκάβουμε την θέση των κουτιών της εγκατάστασης και τα κάθετα τμήματα των τούβλων για πρίζες και διακόπτες .\n2) Σκάβουμε τη λάσπη που βρίσκεται ενδιάμεσα στα τούβλα για τα οριζόντια περάσματα ( μόνο αυτή ) υπολογίζοντας πόσες σωλήνες θέλουμε να εγκαταστήσουμε ( εναλλακτικά σκάβουμε ένα τούβλο και ένα αφήνουμε ) .\n3) Τοποθετούμε τα κουτιά διακλάδωσης - κατά προτίμηση τετράγωνα - και διακόπτη με λάσπη.\n4) Την επόμενη ημέρα περνάμε την προκαλωδιωμένη σωλήνα από τις οπές των τούβλων (ορι- ζόντια εγκατάσταση ) και τις γραμμές των πριζών. Με συμβατική σωλήνα η σωλήνα με σύρμα εγκαθιστούμε τις γραμμές διακοπτών.\n5) Τα κομματάκια των σωλήνων που περισσεύουν χρησιμοποιούνται σαν σφήνες για την κάθετη εγκατάσταση .\n6) Μετά το σοβάτισμα καλωδιώνουμε τους διακόπτες και κάνουμε διακλαδώσεις .\nΑκολουθεί κατατοπιστικό βίντεο :\nΣχόλιο συντάκτη: Η σωστή έκφραση είναι ΠΡΟΚΑΛΩΔΙΩΜΕΝΟΣ ΣΩΛΗΝΑΣ.\nΑναρτήθηκε από ΗΛΕΚΤΡΟΛΟΓΟΣ ΕΡΕΥΝΗΤΗΣ στις 12:51 μ.μ. 0 σχόλια\nΟ διπλανός πίνακας βρίσκεται στον οδηγό Ηλεκτρικών εγκαταστάσεων (2010) της εταιρείας Schneider. Δείχνει για όλες τις περιπτώσεις κυκλωμάτων και για όλα τα δίκτυα την επιτρεπτή προστασία - διακοπή του ουδέτερου . Σύμφωνα με την εισαγωγή, ο πίνακας αυτός όπως και όλα τα υπόλοιπα στοιχεία στηρίζονται σε διεθνή πρότυπα.\n1) Όπου εμφανίζεται το (Α) στον πίνακα σημαίνει ότι ο συγκεκριμένος τρόπος είναι αποδεκτός για τα συστήματα TT ή TN-S εφόσον υπάρχει εγκατεστημένο RCD στην αρχή του κυκλώματος ή λίγο πριν από αυτό και εφόσον δεν εμφανίζεται τεχνητός ουδέτερος μετά από αυτό.\n2) Όπου εμφανίζεται το (Β) στον πίνακα σημαίνει ότι δεν είναι απαραίτητη η προστασία του ουδέτερου από υπερένταση εφόσον :\ni) ο ουδέτερος προστατεύεται ήδη από βραχυκύκλωμα (μέσω κατάλληλης συσκευής)\nii)το κύκλωμα προστατεύεται από RCD η ευαισθησία του οποίου δεν ξεπερνά το 15% του υπολογιζόμενου αποδεκτού ρεύματος του ουδέτερου.\nΑκολουθεί o oδηγός (από Scribd)- σελ.225 βρίσκεται ο συγκεκριμένος πίνακας:\nΣχόλιο συντάκτη : Οι παραπάνω παρατηρήσεις αποδόθηκαν, από την ομάδα μας, στα ελληνικά από το αγγλικό πρωτότυπο.\nΑναρτήθηκε από ΗΛΕΚΤΡΟΛΟΓΟΣ ΕΡΕΥΝΗΤΗΣ στις 1:50 μ.μ. 0 σχόλια\nΕτικέτες Αγωγοί, Ηλεκτρικές γραμμές, Ηλεκτρικές Εγκαταστάσεις\nΑναρτήθηκε από ΗΛΕΚΤΡΟΛΟΓΟΣ ΕΡΕΥΝΗΤΗΣ στις 10:28 μ.μ. 0 σχόλια


Έλληνας ερευνητής δημιούργησε ένα πρωτοποριακό μετα-υλικό που μπορεί να ενισχύσει το σήμα Wi-Fi\nΠρώτη καταχώρηση: Σάββατο, 2 Οκτωβρίου 2021, 09:56\nΤα μικροκύματα ανακλώνται πάνω σε αυτή τη μετα-επιφάνεια, κάνοντας το με ένα ασυνήθιστο τρόπο, καθώς επιδεικνύουν την ιδιότητα της μη αμοιβαίας απόκρισης (nonreciprocity). Όπως εξηγεί ο κ. Ελευθεριάδης, «όταν οδηγείς και κοιτάζεις τον πίσω καθρέφτη, βλέπεις τον οδηγό πίσω σου, ο οποίος μπορεί επίσης να σε δει, επειδή το φως ανακλάται στον καθρέφτη και ακολουθεί το ίδιο μονοπάτι προς τα πίσω. Αυτό που είναι ασυνήθιστο με το nonreciprocity, είναι ότι είναι διαφορετικό το μονοπάτι του κύματος προς τα πίσω. Βασικά, μπορείς να δεις κάποιον, αλλά αυτός δεν μπορεί να σε δει».\nΤελευταία ενημέρωση: Σάββατο, 2 Οκτωβρίου 2021, 09:56


5 φανταστικές μάσκες για δέρμα χωρίς μαύρα στίγματα - Με Υγεία\nΘέλετε όμορφο δέρμα χωρίς μαύρα στίγματα; Δείτε αυτές τις υπέροχες, σπιτικές μάσκες προσώπου!\nΤα μαύρα στίγματα είναι ένα από τα πιο κοινά δερματικά προβλήματα. Χαρακτηρίζονται από την παρουσία μικρών σημαδιών ειδικά στη «ζώνη Τ» του προσώπου σας (μέτωπο, μύτη και πηγούνι).\nΠαράγονται όταν οι πόροι εμποδίζονται από την υπερβολική παραγωγή σμήγματος, τα σωματίδια του αέρα και τα νεκρά κύτταρα που παραμένουν στην επιφάνεια του δέρματος.\nΑφού μπλοκαριστούν, τα φυσικά λάδια του δέρματος δεν μπορούν να ρεύσουν προς την επιφάνεια και καθώς περνούν οι μέρες, σκληραίνουν και γίνονται μαύρα από την έκθεσή τους στο οξυγόνο.\nΕνώ αυτή η αβλαβής κατάσταση δεν επηρεάζει την υγεία σας, η παρουσία της είναι αρκετά ενοχλητική, καθώς κάνει το δέρμα να φαίνεται λιπαρό και γεμάτο στίγματα.\nΣε μερικές περιπτώσεις είναι πράγματι ενδείξεις για σημαντικές ορμονικές αλλαγές, ιδιαίτερα στην ανδρογονική δραστηριότητα.\nΕυτυχώς, υπάρχουν πολλοί τρόποι για την καταπολέμηση των στιγμάτων με φυσικό τρόπο χωρίς να εκθέτετε το δέρμα σας σε σκληρές, δαπανηρές θεραπείες.\nΣήμερα, θα θέλαμε να μοιραστούμε μερικές σπιτικές μάσκες που, όταν χρησιμοποιούνται τακτικά, καθαρίζουν βαθιά το δέρμα σας για να καταπολεμήσουν αυτό το πρόβλημα.\n1. Μάσκα με ανανά και μέλι για πρόσωπο χωρίς μαύρα στίγματα\nΟ συνδυασμός του ανανά και του μελιού έχει ως αποτέλεσμα μια δροσιστική θεραπεία για τον καθαρισμό του δέρματος για να πείτε αντίο σε αυτά τα ενοχλητικά σπυράκια.\nΑυτά τα συστατικά ρυθμίζουν το φυσικό pH του δέρματος χωρίς να προκαλούν υπερβολική ξηρότητα ή άλλες ανεπιθύμητες παρενέργειες.\nΑξίζει να σημειωθεί ότι, μεταξύ άλλων, βοηθά επίσης στην πρόληψη της πρόωρης γήρανσης χάρη στο απίστευτο αντιοξειδωτικό της περιεχόμενο. Αποκτήστε σήμερα δέρμα χωρίς στίγματα!\nΜάθετε ακόμα: 13 σημάδια στο πρόσωπό σας που μπορεί να δείχνουν προβλήματα υγείας\n2. Μάσκα με ζελατίνη και γάλα για πρόσωπο χωρίς μαύρα στίγματα\nΗ ζελατίνη είναι ένα πλούσιο σε θρεπτικές ουσίες συστατικό που βοηθάει στην απομάκρυνση των απορριμμάτων που εμποδίζουν τους πόρους σας όταν κατακάθονται στην επιφάνεια του δέρματός σας.\nΣε συνδυασμό με λίγο γάλα, σχηματίζεται μια μάσκα που εξαλείφει τα σπυράκια και τη συσσώρευση νεκρών κυττάρων του δέρματος.\n3. Μάσκα με ντομάτα και αλόη βέρα για πρόσωπο χωρίς μαύρα στίγματα\nΤα αντιοξειδωτικά στις ντομάτες και η ενυδατική δύναμη της αλόης βέρα συνδυάζονται σε αυτή την σπιτική θεραπεία και παρέχουν βαθύ καθαρισμό για το δέρμα σας.\n2 κουταλιές της σούπας τζελ αλόης βέρα (30 γραμμ.)\nΤοποθετήστε τα συστατικά σε ένα μπλέντερ και ανακατέψτε τα μέχρι να αναμειχθούν καλά.\nΕφαρμόστε σε όλο το πρόσωπό σας και αφήστε το μείγμα να στεγνώσει για 20 λεπτά.\nΞεπλύνετε με ζεστό νερό και επαναλάβετε κάθε δεύτερη μέρα.\nΜάθετε ακόμα: Οι καλύτερες συνταγές για μάσκες προσώπου με μαγειρική σόδα\n4. Μάσκα πηλού με ασπράδι\nΤόσο τα ασπράδια των αβγών όσο και ο πηλός έχουν ιδιότητες απολέπισης που βοηθούν στον βαθύ καθαρισμό του δέρματός σας για να αφαιρέσετε τα σπυράκια και όλα τα είδη ατελειών.\n2 κουταλιές της σούπας πηλό (24 γραμμ.)\nΧτυπήστε το ασπράδι και ανακατέψτε δυνατά με τις δύο κουταλιές του πηλού.\nΤρίψτε το μείγμα στις λιπαρές ζώνες του προσώπου σας, ειδικά όπου υπάρχουν σπυράκια.\nΑφήστε ο μείγμα να ‘κάτσει’ για 30 λεπτά και ξεπλύνετε με ζεστό νερό.\nΕπαναλάβετε έως και 3 φορές την εβδομάδα.\n5. Μάσκα με μέλι και κανέλα για πρόσωπο χωρίς μαύρα στίγματα\nΗ κανέλα και το μέλι δημιουργούν ένα ενυδατικό και αναζωογονητικό προϊόν για την προστασία του δέρματός σας και τη μείωση της εμφάνισης της ακμής και των μαύρων στιγμάτων.\nΚαι τα δύο συστατικά είναι πλούσια σε αντιοξειδωτικά και δραστικούς παράγοντες που με τακτική χρήση αποτρέπουν επίσης την πρόωρη γήρανση των κυττάρων.\n2 κουταλιές της σούπας μέλι (50 γραμμ.)\nΑνακατέψτε το κουταλάκι του γλυκού κανέλα με τις δύο κουταλιές της σούπας μέλι και τρίψτε το μείγμα πάνω στο δέρμα σας.\nΑφήστε να στεγνώσει για 30 λεπτά και ξεπλύνετε.\nΕπαναλάβετε κάθε δεύτερη ημέρα πριν πάτε για ύπνο\nΕίστε έτοιμοι για να έχετε ένα πιο υγιές δέρμα; Δοκιμάστε αυτές τις φυσικές μάσκες και νικήστε αυτές τις ενοχλητικές κηλίδες!\nΠοιες είναι οι ερωτογενείς ζώνες του σώματος; Ο ερεθισμός των ζωνών αυτών έχει κάποια επίδραση, όμως δεν είναι λογικό να γίνεται σε όλες ταυτόχρονα...


Ίντσεον, Νότια Κορέα | Τα 15 καλύτερα μέρη για να επισκεφθείτε!\nΤο Ίντσεον είναι μία παραθαλάσσια πόλη της Νότιας Κορέας. Στον κόσμο του εμπορίου είναι ιδιαίτερα γνωστή για το λιμάνι του. Παράλληλα αποτελεί μία ιδιαίτερα ενδιαφέρουσα πόλη με ένα αρκετά γραφικό κέντρο, ιδιαίτερα στο παλαιότερο τμήμα της πόλης.\nΠεριφεριακός δρόμος της πόλης του Ίντσεον στη Νότια Κορέα, πλησίον του εμπορικού λιμανιού της πόλης.\nΤο Ίντσεον αποτελεί την τρίτη μεγαλύτερη πόλη της Νότιας Κορέας σε πληθυσμό μετά τη Σεούλ & το Μπουσάν. Ο πληθυσμός του Ίντσεον είναι 3 εκατομμύρια κάτοικοι περίπου.\nΗ πόλη είναι κτισμένη περιμετρικά της θάλασσας & αμφιθεατρικά καθώς εισέρχεστε προς το κέντρο αυτής. Αν & το Ίντσεον διαθέτει νέα κτήρια κατά μήκος του εμπορικού λιμανιού της πόλης, προσεγγίζοντας προς το πιο γραφικό τμήμα αυτής θα βρείτε πιο παλιά σπίτια αλλά & πιο γραφικά.\nΑυτή η βιομηχανική λιμενική πόλη στην Κίτρινη Θάλασσα βρίσκεται στη Μητροπολιτική Περιοχή της Σεούλ και μοιράζεται το ίδιο δίκτυο μετρό.\nΜετά την ίδρυση του λιμανιού το 1884, το Ίντσεον έγινε ένα σημείο συνάντησης, το οποίο φιλοξενεί τη μοναδική επίσημη Chinatown στην Κορέα και μια ζωντανή διεθνή αγορά.\nΤο Ίντσεον είναι το σημείο αναχώρησης για έναν αστερισμό 168 νησιών, μερικά από τα οποία ενώθηκαν στην πόλη με υποδομές όπως η πρωτοποριακή γέφυρα του Incheon, και άλλα που δεν έχουν ακόμα ενωθεί οδικώς αλλά βρίσκονται σε απόσταση τεσσάρων ωρών με πλοίο.\nΗ πόλη εξελίσσεται με εντυπωσιακό ρυθμό, όπως θα ανακαλύψετε στο φουτουριστικό Songdo International Business District, ένα νέο, φιλικό προς το περιβάλλον αστικό τοπίο σε νεόδμητη περιοχή νότια του λιμανιού.\nΠάμε λοιπόν σιγά – σιγά να δούμε ένα προς 1 τα 15 καλύτερα αξιοθέατα που αξιζει να επισκεφθειτε στο Ίντσεον της Νότιας Κορέας:\nΚεντρικό πάρκο Songdo.\nΠάρκο Songdo στο Ίντσεον της Νότιας Κορέας.\nΣυνδέοντας τους πολλούς χώρους πρασίνου στο Songdo International Business District το πάρκο αυτό έκτασης 100 στρεμμάτων, που περιβάλλεται από ουρανοξύστες καλύπτει σχεδόν το ένα δέκατο της συνολικής έκτασης της περιοχής.\nΤο πάρκο κόβεται στα δύο από ένα κανάλι θαλασσινού νερού που αναπληρώνεται κάθε 24 ώρες και δώστε την προσοχή σας στη δυτική πλευρά είναι το καμπύλοτό περίγραμμα του Tri-Bowl, ενός πολιτιστικού κέντρου για εκθέσεις και ζωντανές παραστάσεις.\nΜπορείτε να πάρετε ένα θαλάσσιο ταξί ή να νοικιάσετε ένα ποδήλατο ή κανό για ένα μικρό ταξίδι στο κανάλι, ενώ υπάρχει μια μικρή συλλογή από παραδοσιακά κορεατικά hanok (ξύλινα σπίτια) δίπλα στο νερό.\nG-Tower, (Zaha Hadid), Ίντσεον, Νότια Κορέα.\nΑποτελεί ένα πανήψυλο ουρανοξύστη & ιδανικό μέρος για να ξεκουραστείτε απολαμβάνοντας το τεράστιο μέγεθος της Songdo International City είναι ο G-Tower Zaha Hadid (2013), ο οποίος βρίσκεται στο βορειοδυτικό άκρο του Central Park, ανέρχεται στα 150 μέτρα και διατηρεί γραφεία διεθνών οργανισμών, συμπεριλαμβανομένων των Ηνωμένων Εθνών.\nΥπάρχει ένα υπαίθριο παρατηρητήριο στην κορυφή, και ένας μαγευτικός Sky Garden στον 29ο όροφο, με εσωτερική βλάστηση και θέα μέσα από το παράθυρο τόξου πάνω από το Central Park και προς τη γιγαντιαία γέφυρα του Incheon.\nIncheon Grand Park.\nIncheon Grand Park στο Ίντσεον της Νότιας Κορέας.\nΣε 727 στρέμματα στη σκιά δύο κορυφών, το Incheon Grand Park είναι ένα μέρος όπου μπορείτε να χαλαρώσετε για μια ολόκληρη μέρα σε κήπους, οικολογικές περιοχές, ένα δενδρολογικό κήπο και παιδικό ζωολογικό κήπο.\nΤο τελευταίο άνοιξε τις πόρτες του το 2001 και διατηρεί περισσότερα από 200 ζώα, μετρώντας ιαπωνικούς μακάκους, σκύλους Pungsan, πρόβατα και στρουθοκαμήλους.\nΟ κήπος με τριανταφυλλιές είναι υπέροχος το καλοκαίρι και μεγαλώνει περίπου 7.800 θάμνους από 66 είδη και το φυσικό δάσος είναι εγκατεστημένοι πίνακες πληροφοριών για το περιβάλλον και την άγρια φύση του.\nΔιεθνές εμπορικό κέντρο του Sinpo.\nSinpo International Market στο Ίντσεον της Νότιας Κορέας.\nΗ ιστορία αυτής της αγοράς που βρίσκεται πολύ βόρεια του λιμανιού στο Jung-gu ξεκινά στα τέλη του 19ου αιώνα, όταν οι πωλητές άρχισαν να πωλούν λαχανικά στους Δυτικούς, Κινέζους και Ιάπωνες που είχαν φτάσει πρόσφατα στην περιοχή.\nΗ αγορά ιδρύθηκε επίσημα το 1970 και έγινε αντιπροσωπευτική αγορά του Incheon, ειδικά με την εισροή τουριστών που φτάνουν με πλοίο και κρουαζιερόπλοια τις τελευταίες δύο δεκαετίες.\nΥπάρχουν πολλά μικρά καταστήματα που πουλάνε τα πάντα, από ρούχα μέχρι καλλυντικά, τσάντες, φρέσκα προϊόντα και μαγειρικά σκεύη, σε όλο τον ευρύχωρο κεντρικό διάδρομο με γυάλινη οροφή.\nChinatown στο Ίντσεον της Νότιας Κορέας.\nΗ μόνη επίσημη Chinatown στην Κορέα βρίσκεται απέναντι από το σταθμό Incheon στο Jung-gu και βρίσκεται εκεί από το 1884. Αυτές τις μέρες, οι περισσότεροι κάτοικοι της Chinatown του Incheon είναι 2ης ή 3ης γενιάς, αλλά υπάρχει ακόμα ένας μεγάλος πληθυσμός Κινέζων ομογενών στην πόλη, περίπου 50.000. Η Chinatown έχει πολλά αρχιτεκτονικά ενδιαφέροντα σημεία, τα πιο σημαντικά από τα οποία είναι οι τρεις πύλες της.\nΥπάρχει ένα σχολείο για τους Κινέζους ομογενείς, καθώς και ένα πολιτιστικό κέντρο για την προώθηση της ανταλλαγής μεταξύ των δύο εθνών και μπορείτε να ψωνίσετε κεραμικά αντίκες και παραδοσιακό κινέζικο τσάι.\nΒόρεια πύλη εισόδου στην China Town στο Ίντσεον της Νότιας Κορέας – China Town gate in Incheon at South Korea.\nΗ China Town στο Ίντσεον είναι πραγματικά ξεχωριστή, σας συστήνω ανεπιφύλακτα να περπατήσετε στα δρομάκια της & να επισκεφθείτε τα ξεχωριστά κινέζικα μαγαζιά.\nSongwol-dong, το χωριό του παραμυθιού.\nSongwol-dong Fairy Tale Village στο Ίντσεον της Νότιας Κορέας.\nΕπίσης από το λιμάνι και κοντά στην Chinatown, αυτή η κατοικημένη περιοχή εγκαταστάθηκε στα τέλη του 19ου αιώνα από νεοαφιχθέντες αλλοδαπούς.\nΜετά από μια περίοδο παρακμής, το Songwol-dong είχε έναν αραιωμένο πληθυσμό, που οδήγησε ακόμη περισσότερους νέους να απομακρυνθούν.\nΗ θλίψη ανασηκώθηκε με ένα φανταστικό σχέδιο αναγέννησης, προσφέροντας στη γειτονιά περίπλοκα και έντονα χρώματα γλυπτά και τοιχογραφίες που προκαλούν κορεατικές λαϊκές ιστορίες, διεθνή παραμύθια και αγαπημένους παιδικούς χαρακτήρες με σκοπό να προσελκύσουν νέους.\nGanghwado στο Ίντσεον της Νότιας Κορέας.\nΤο πέμπτο μεγαλύτερο νησί της Κορέας, στις εκβολές του ποταμού Χαν είναι μια απλή διαδρομή με τις γέφυρες Choji ή Grandhwa και συχνά περιγράφεται ως «μουσείο χωρίς στέγη». Κατά τη διάρκεια της δυναστείας Joseon, το Ganghwado ήταν συχνά στην πρώτη γραμμή κατά τη διάρκεια των εισβολών και είναι γεμάτο με οχυρώσεις και σημαντικά πεδία μάχης.\nWolmido στο Ίντσεον της Νότιας Κορέας.\nΗ αποκατάσταση της γης και ένας νέος αυτοκινητόδρομος μετέτρεψαν αυτό που ήταν νησί στη βόρεια πλευρά του λιμανιού σε γειτονική γειτονιά στο Ίντσεον.\nΥπήρχε μια αμερικανική στρατιωτική βάση στο Wolmido από τη δεκαετία του 1950 έως τη δεκαετία του ’90, και έκτοτε το νησί έχει μετατραπεί σε καταφύγιο Σαββατοκύριακου για το Ίντσεον.\nΤο Wolmido ξεκίνησε για πρώτη φορά να προσελκύει επισκέπτες ήδη από το 1989 με την Wolmido Cultural Street, έναν παραλιακό δρόμο που περιβάλλεται από καφετέριες και εστιατόρια και είναι γεμάτο ζωή τα σαββατοκύριακα, όταν & μπορείτε να παρακολουθήσετε υπαίθριες παραστάσεις από καλλιτέχνες του δρόμου.\nJeondeungsa Temple στο Ίντσεον της Νότιας Κορέας.\nΕπίσης στο Ganghwado και προστατευμένο στην αρχαία δασώδη περιοχή είναι αυτό που πιστεύεται ότι είναι ο παλαιότερος βουδιστικός ναός στη Νότια Κορέα, που ιδρύθηκε τον 4ο αιώνα μ.Χ. υπό την κυριαρχία του Sosurim του Goguryeo.\nΗ τοποθεσία του ναού Jeondeungsa την έκανε χρήσιμη για άμυνα και το 1866 περίπου 50 βουδιστικοί ιερείς συμμετείχαν στη νικηφόρα άμυνα της Κορέας ενάντια στο γαλλικό ναυτικό, κερδίζοντας μια θέση για τον ναό στην καρδιά του έθνους.\nΣτο Daeungbojeon (Κεντρική Αίθουσα), έναν Κορεατικό Εθνικό Θησαυρό, μπορείτε να διαβάσετε τα ονόματα των στρατιωτών στους τοίχους και τις στήλες των ανθρώπων που πολέμησαν ενάντια στους Γάλλους και έγραψαν τα ονόματά τους εδώ για να προσευχηθούν στον Βούδα για καλή τύχη.\nBaengnyeongdo στο Ίντσεον της Νότιας Κορέας.\nΠαρόλο που η διαδρομή με το φέρι προς αυτό το εντυπωσιακό νησί είναι τέσσερις ώρες, δεν υπάρχει έλλειψη επιβατών που είναι πρόθυμοι να κάνουν το ταξίδι.\nΤο Baengnyeongdo συγκαταλέγεται μεταξύ των πέντε νησιών των βορειοδυτικών συνόρων και κοντά στην αμφισβητούμενη Βόρεια Συνοριακή Γραμμή.\nΤο νησί έχει πληθυσμό πάνω από 4.300 κατοίκους και σε καλές μέρες μπορείτε να δείτε το Changsan Cape της Βόρειας Κορέας.\nΑυτό που προσελκύει τα πλήθη είναι οι περίεργοι ιζηματογενείς στοίβες, βράχοι και κρησφύγετα του Dumujin στη βορειοανατολική ακτή, με ονόματα όπως το Candlestick Rock και το Elephant Rock.\nΣτην ακτή του Baengnyeongdo υπάρχουν μερικές παραλίες που σας κόβουν την ανάσα, μερικές με μάλλον ασυνήθιστα χαρακτηριστικά.\nΘαλλάσιος δρόμος Gyeongin (Κανάλι Ara).\nGyeongin Waterway (Κανάλι Ara) στο Ίντσεον της Νότιας Κορέας.\nΣυνδέοντας τη Δυτική Θάλασσα (Κίτρινη Θάλασσα) με τον ποταμό Χαν, το Gyeongin Waterway είναι ένα κανάλι μεταφοράς 18 χιλιομέτρων από την περιοχή Seo-gu του Incheon με το Gangseo-gu, τμήμα της Σεούλ.\nΑυτό το έργο ήταν έτοιμο το 2012 και είναι η πρώτη εσωτερική πλωτή οδός της Κορέας και έχει μερικά πράγματα που σίγουρα θα σας ενδιαφέρουν.\nΜπορείτε να πάρετε κρουαζιερόπλοιο από τον τερματικό σταθμό Incheon στο λιμάνι Gyeongin, ενώ υπάρχει ένα ποδήλατο στις όχθες του, συνολικού μήκους άνω των 41 χιλιομέτρων και με μια χούφτα καταστήματα κατά μήκος της διαδρομής, σίγουρα θα όπου μπορείτε να νοικιάσετε το δικό σας μεταφορικό μέσο.\nΑξιοσημείωτο ότι είναι το πρώτο πάρκο δυτικού στιλ που σχεδιάζεται στη Νότια Κορέα, το MacArthur park ή αλλιώς Jayu Park είναι απλωμένο στο όρος Eungbong, ακριβώς ανατολικά της Chinatown.\nΤο όνομα δόθηκε στο πάρκο το 1957 όταν ένα άγαλμα του στρατηγού MacArthur χτίστηκε εδώ, και μεταφράζεται σε πάρκο της ελευθερίας.\nΟ αρχηγός της Διοίκησης των Ηνωμένων Εθνών, στρατηγός MacCarthur σχεδίασε την επιτυχή προσγείωση αμφιβίων στο Incheon, τον Σεπτέμβριο του 1950, με τη συμμετοχή 75.000 στρατευμάτων και 261 πλοίων.\nΠάρκο ΜακΆρθουρ, Ίντσεον, Νότια Κορέα – MacArthur park, Incheon, South Korea.Να είστε προετοιμασμένοι ότι θα πρέπει να περπατήσετε αρκετά ανηφορικό δρόμο για να φτάσετε “στην κορυφή” του λόφου όπου βρίσκεται το πάρκο.\nΜουσείο στέγασης & διαβίωσης Sudoguksan.\nΜουσείο στέγασης & διαβίωσης Sudoguksan στο Ίντσεον της Νότιας Κορέας.\nΤο λοφώδες πάρκο Songhyun στο Dong-gu διαθέτει ένα μουσείο που καταγράφει μια δύσκολη περίοδο στο όχι πολύ μακρινό παρελθόν του Incheon.\nΣτο Μουσείο Στέγασης & Διαβίωσης Sudoguksan θα μάθετε τα πάντα για το daldongne (χωριό του φεγγαριού), αναφερόμενοι σε προσωρινούς οικισμούς που προορίζονται από την κυβέρνηση για τους φτωχούς που έφυγαν στις κορυφές των Incheon στις δεκαετίες του 1960 και του 70.\nΟνομάστηκαν «χωριά φεγγαριών», κυριολεκτικά επειδή είχαν καθαρή θέα στον νυχτερινό ουρανό.\nΓέφυρα στο Ίντσεον της Νότιας Κορεάς.\nΗ μεγαλύτερη γέφυρα στην Κορέα και η δέκατη μεγαλύτερη γέφυρα με καλώδιο στον κόσμο. Η γέφυρα του Incheon μήκους 21,38 χιλιομέτρων συνδέει το νησί Yeongjeong και το διεθνές αεροδρόμιο του Ίντσεον με την ηπειρωτική χώρα στο Songdo.\nΗ γέφυρα του Ίντσεον ολοκληρώθηκε το 2009 με συνολικό κόστος περίπου 1,8 δισεκατομμύρια ευρώ μειώνοντας έτσι κατά μία ώρα το χρόνο ταξιδιού στο αεροδρόμιο, επιτρέποντας την ανάπτυξη του Incheon ως διεθνούς επιχειρηματικής πόλης.\nMemorial Hall for Incheon Landing Operation – Μνημείο προς τιμήν της στρατιωτικής επιχείρησης προσγείωσης στο Incheon.\nΜνημείο προς τιμήν της στρατιωτικής επιχείρησης προσγείωσης στο Ίντσεον της Νότιας Κορεάς.\nΗ μάχη του Incheon (Inchon) τιμάται σε αυτό το πολεμικό μνημείο, το οποίο βρίσκεται περιμετρικά στους πρόποδες του βουνού στο Yeonsu-gu.\nΤο μνημείο εγκαινιάστηκε το 1984 για να σηματοδοτήσει την εκατονταετηρίδα των εγκαινίων του λιμένα του Incheon.\nΑποτελείται με έναν πύργο μνημείων 18 μέτρων και φέρει τις σημαίες των 16 εθνών που εκπροσωπούσαν την Διοίκηση των Ηνωμένων Εθνών.\nΣτην αίθουσα του μνημείου μπορείτε να ανακαλύψετε λεπτομέρειες της επιχείρησης προσγείωσης. Ένα αποφασιστικό γεγονός στον πόλεμο της Κορέας, να περιηγηθείτε σε αντικείμενα, πίνακες πληροφοριών και ένα ενδεικτικό μοντέλο κλίμακας που περιγράφει την επίθεση με τέλεια λεπτομέρεια.\nΠερισσότερες πληροφορίες για το Ίντσεον της Νότιας Κορέας θα βρείτε στο βιβλίο του worldcitizen.gr το οποίο αναμένεται να κυκλοφορήσει σύντομα & θα περιλαμβάνει ταξιδιωτικές πληροφορίες, ταξιδιωτικές ιστορίες αλλά & συμβουλές καθώς & ξεχωριστές φωτογραφίες από τα διάφορα μέρη σε όλο τον κόσμο που το worldcitizen.gr έχει επισκεφθεί!\nΠηγή φωτογραφιών: Όσες φωτογραφίες δεν περιλαμβάνουν το λογότυπο του worldcitizen.gr προέρχονται από το getty images.\nΔείτε το βιντεο που ανεβασαμε στο youtube για τα 15 καλυτερα αξιοθεατα για να επισκεφθειτε στο ΊΝΤΣΕΟΝ της ΝΌΤΙΑσ ΚΟΡΈΑσ:\nPosted in: Ασία, Νότια Κορέα | Tagged: Incheon, Inchon, South Korea, Αεροπορικά εισιτήρια για Ίντσεον, Δραστηριότητες στο Ίντσεον, Ενοικιάσεις αυτοκινήτων στο Ίντσεον, Ίντσεον, Ιντσόν, Νότια Κορέα, Ξενοδοχεία στο Ίντσεον


Ο Ηρακλής έχει αλλάξει νοοτροπία... - BluearenaBluearena\nΟ Ηρακλής έχει αλλάξει νοοτροπία…\nΤο σχόλιο της ημέρας από τους συντάκτες της BlueArena…\n13/03/2015 21:26 Επιμέλεια: BlueArena BlueArena, Απόψεις\nΠροσπαθήστε να προσαρμόσετε το σημερινό παιχνίδι σε οποιαδήποτε από τις προηγούμενες περιόδους. Την ομάδα να έχει αποκτήσει μία μεγάλη διαφορά από τους διώκτες της και να αντιμετωπίζει εκτός έδρας μία ομάδα που παίζει την μισή της χρονιά. Ποια θα ήταν η επιδίωξή της μετά την ισοφάριση; Να μην χάσει, σε αντίθεση με αυτό που αντικρίσαμε σήμερα. Μία ομάδα δηλαδή, που αν και δεν βρέθηκε σε καλή μέρα, ήταν αυτή που προσπαθούσε για το τρίποντο.\nΟ Ηρακλής έχει αλλάξει νοοτροπία και αυτό φάνηκε ξεκάθαρα σήμερα, ανεξαρτήτως τελικού αποτελέσματος. Οι παίκτες διαθέτουν κάτι που είχε μόνο ο κόσμος (κυρίως οι οργανωμένοι) του Ηρακλή. Νοοτροπία νικητή. Και αυτό είναι δουλειά του Νίκου Παπαδόπουλου και των συνεργατών του. Διότι δεν είναι και το πιο απλό πράγμα σε διάστημα λίγων μηνών να αλλάξεις φιλοσοφία στον Σαραμαντά, στον Κάσσο, στον Λουκίνα και στα υπόλοιπα παιδιά, που μέχρι πέρσι έπαιζαν σε ομάδες που είχαν την προσέγγιση του… “πρώτα να μην χάσουμε και μετά βλέπουμε”. Φέτος δεν συμβιβάζονται με οποιοδήποτε άλλο αποτέλεσμα πέραν της νίκης και γι’ αυτό έφυγαν από το γήπεδο με σκυμμένο κεφάλι.\nΑν επιχειρούσαμε να βρούμε τα βασικά αίτια της πρώτης απώλειας βαθμών εκτός Καυτανζογλείου, θα στεκόμασταν στην μέτρια μέρα αρκετών παικτών, αλλά κυρίως στην επαναλαμβανόμενη αδυναμία των κυανόλευκων να “καθαρίζουν” τα παιχνίδια. Μπορεί η ομάδα να διαθέτει την καλύτερη επίθεση του ομίλου, ωστόσο υπάρχει ξεκάθαρο πρόβλημα αποτελεσματικότητας. Θα μπορούσαμε να μιλήσουμε για ατυχία (Παρασκευή και 13 γαρ, σήμερα), ωστόσο όταν συμβαίνει σε κάθε παιχνίδι, τότε πρέπει να συμφωνήσουμε ότι δεν είναι ατυχία. Ή καλύτερη δεν είναι μόνο ατυχία. Και σε όλα τα προηγούμενα παιχνίδια ο Ηρακλής σπαταλά πολλές κλασικές ευκαιρίες και πετυχαίνει λιγότερα γκολ από αυτά που δικαιούται βάσει των φάσεων που δημιουργεί. Η μόνη διαφορά σε σχέση με το σημερινό παιχνίδι είναι στα προηγούμενα δεν το πλήρωσε με απώλεια βαθμών, διότι πίσω κρατούσε το μηδέν.\nΣήμερα δεν το κράτησε και “πέταξε” δύο βαθμούς…


Επιλέγει τη «μετωπική» με τον Πρωθυπουργό ο Τσίπρας - CBB\nΑρχική Πολιτική Επιλέγει τη «μετωπική» με τον Πρωθυπουργό ο Τσίπρας\nΕπιλέγει τη «μετωπική» με τον Πρωθυπουργό ο Τσίπρας\nΜε κεντρικό στόχο τον ίδιο τον Κυριάκο Μητσοτάκη αναμένεται να πορευτεί από εδώ και πέρα ο Αλέξης Τσίπρας, σε μια χρονική περίοδο που υπολείπεται σημαντικά του Πρωθυπουργού στις μετρήσεις. Εν μέσω σφοδρής πολιτικής σύγκρουσης και συνεχών αποκαλύψεων για σειρά θεμάτων επί διακυβέρνησης ΣΥΡΙΖΑ, όπως πρόσφατα για την τραγωδία στο Μάτι, ο κ. Τσίπρας έχει αποφασίσει την προσωπική και σκληρή αναμέτρηση με τον κ. Μητσοτάκη. Και το ερώτημα που τίθεται από πολλές πλευρές είναι κατά πόσο αυτή η νέα με παλαιά υλικά στρατηγική θα αποδώσει και εάν θα ωφελήσει δημοσκοπικά τον ίδιο τον πρώην πρωθυπουργό.\n«Εποικοδομητική αλλά σε βαρύ κλίμα»\nΣύμφωνα με πληροφορίες του «Βήματος», ο πρόεδρος του ΣΥΡΙΖΑ στις συσκέψεις με στενούς του συνεργάτες έχει πάρει τις αποφάσεις του για το ύφος της αντιπαράθεσης με τον Πρωθυπουργό. Η συνάντησή τους την περασμένη Πέμπτη, αν και διήρκεσε περίπου μιάμιση ώρα και ήταν εποικοδομητική, διεξήχθη σε βαρύ κλίμα, κατά τον χαρακτηρισμό ανώτατων κομματικών παραγόντων.\nΕξάλλου, ο κ. Τσίπρας θεωρεί ότι όλες οι συνεχείς επιθέσεις της τελευταίας περιόδου με επίκεντρο τον ΣΥΡΙΖΑ έχουν την προσωπική σφραγίδα του κ. Μητσοτάκη. Στην Κουμουνδούρου μιλάνε για οργανωμένο σχέδιο που έχει την απόλυτη έγκριση του Πρωθυπουργού και αναφέρονται τόσο στην υπόθεση Σάμπυ Μιωνή και Δημήτρη Παπαγγελόπουλου, αλλά και του Νίκου Παππά, όσο και στην υπόθεση του εργολάβου Χρήστου Καλογρίτσα και εσχάτως στις αποκαλύψεις για το Μάτι με επίκεντρο την Ολγα Γεροβασίλη. Στο πλαίσιο αυτό δεν ήταν τυχαία η αναφορά του κ. Τσίπρα, την περασμένη Τετάρτη στη Βουλή, ότι για να δώσει ουσιαστικά συναίνεση στα εθνικά θέματα ο ΣΥΡΙΖΑ θα πρέπει η κυβέρνηση της ΝΔ να σταματήσει τη διερεύνηση διαφόρων υποθέσεων.\nΕνότητα και παρακολουθήσεις\nΗ φράση του πρώην πρωθυπουργού ήταν χαρακτηριστική, όταν μιλώντας για την ενότητα που έχει διασπαστεί ανέφερε τον λόγο, δείχνοντας προς τον ίδιο τον κ. Μητσοτάκη: «Ποια ενότητα, όταν με δική του επιλογή έχει οδηγήσει την πολιτική ζωή στον βούρκο; Με τις κασέτες των παράνομων παρακολουθήσεων, με τις παρακολουθήσεις υπουργών την περίοδο της διακυβέρνησής μας. Τις παρακολουθήσεις από πρακτόρικους μηχανισμούς των πολιτικών σας αντιπάλων. Για ποια ενότητα λοιπόν ομιλεί ο κ. Μητσοτάκης; Και εθνική μάλιστα;».\nΣτον ΣΥΡΙΖΑ, τον οποίο κατηγορούν για «κυνικό εκβιασμό» στη λογική «συναίνεση στα εθνικά με αντίτιμο τη λήθη για διάφορες υποθέσεις», επικρατεί η άποψη ότι ο στόχος είναι να μείνει η αξιωματική αντιπολίτευση καθηλωμένη σε ποσοστά πέριξ της ζώνης του 20%. Το ιστορικό στέλεχος της Αριστεράς και πρώην αντιπρόεδρος της κυβέρνησης ΣΥΡΙΖΑ Γιάννης Δραγασάκης το λέει ανοικτά: «Επιστρέφουμε στο αυταρχικό «μονοκομματικό» κράτος των δεκαετιών του ’50 και του ’60». Ο ίδιος εκτιμά, και αυτή είναι μια άποψη που πλέον έχουν αρχίσει και την ασπάζονται στο επιτελείο του κ. Τσίπρα, ότι η ΝΔ θα συνεχίσει να δημιουργεί «θόρυβο» για τον ΣΥΡΙΖΑ.\nΣτην κορυφή της κομματικής πυραμίδας κυριαρχεί η εκτίμηση ότι η στρατηγική του κ. Μητσοτάκη είναι, με τη συνδρομή συστημάτων εξουσίας, μηχανισμών και διαφόρων ΜΜΕ, να περιοριστεί η απήχηση του ΣΥΡΙΖΑ. «Στόχος η εδραίωση, με κάθε μέσο, ενός συστήματος του 1,5 κόμματος» είναι η άποψη του κ. Δραγασάκη.\nΑντεπίθεση για το Μάτι\nΣτο πλαίσιο αυτό θεωρούν ότι εντάσσονται και οι αποκαλύψεις των τελευταίων ημερών για την τραγωδία στο Μάτι με επίκεντρο και τη γραμματέα της ΚΟ του ΣΥΡΙΖΑ, κυρία Γεροβασίλη, που έχει την πλήρη στήριξη του κ. Τσίπρα. Στο σημείο αυτό υποστηρίζουν ότι βάλλονται συγκεκριμένα πρόσωπα που ήταν και είναι κοντά στον πρώην πρωθυπουργό, θέλοντας να πλήξουν τον ίδιο.\nΗ απόφασή της να κινηθεί νομικά κατά της «Καθημερινής» (διευθυντικών στελεχών και δημοσιογράφων) και των ανώτατων στελεχών της Πυροσβεστικής είχε την έγκριση και του κ. Τσίπρα που θεωρεί αστεία τη θεωρία περί παρέμβασης για να μη διερευνηθεί η τραγωδία.\nΤο ενδιαφέρον είναι ότι αυτή η επιθετική στάση υποστηρίχτηκε από το σύνολο της ηγετικής ομάδας. Αυτή είναι και μια ένδειξη ότι από εδώ και πέρα ανάλογες θα είναι οι απαντήσεις του ΣΥΡΙΖΑ σε σειρά δημοσιευμάτων που θα εμπλέκουν στελέχη του σε διάφορες υποθέσεις. Μάλιστα, θεωρούν επιτυχημένη την κίνηση, καθώς υποστηρίζουν ότι η εφημερίδα αναδιπλώθηκε και στέκονται στην επισήμανση που υπάρχει στο κύριο άρθρο: «Το αν υπάρχει εμπλοκή και πολιτικών προσώπων δεν μπορεί να εξακριβωθεί χωρίς περαιτέρω έρευνα και βεβαίως η «Κ» δεν υιοθετεί τις σχετικές κατηγορίες».\nΗ εκδήλωση για το κράτος δικαίου\nΗ πίεση που δέχεται ο ΣΥΡΙΖΑ στις δημοσκοπήσεις, που εξακολουθούν να είναι αρνητικές για το κόμμα, αλλά παράλληλα και το πλήγμα που έχει δεχθεί στο ηθικό σκέλος από τις διάφορες αποκαλύψεις δημιουργούν εκρηκτικό κλίμα.\nΩς μια προσπάθεια εξόδου από αυτό το σκηνικό, θα επιχειρηθεί να περάσει σε διεθνή fora ότι στην Ελλάδα τίθεται θέμα κράτους δικαίου. Γι’ αυτό και αποφασίστηκε να γίνει προ ημερών, πριν από την ψηφοφορία στη Βουλή για την παραπομπή του Δημήτρη Παπαγγελόπουλου στο Ειδικό Δικαστήριο, ειδική εκδήλωση με κατηγορίες περί απόπειρας χειραγώγησης της Δικαιοσύνης.\nΑκόμα και ο τίτλος της εκδήλωσης, στην οποία συμμετείχαν οι Νίκος Ξυδάκης, Νίκος Παρασκευόπουλος, Φώτης Κουβέλης, Σπύρος Λάππας και Δώρα Αυγέρη, ήταν ενδεικτικός: «Η Δημοκρατία και η Δικαιοσύνη σε κατάσταση πολιορκίας».\nΣτο στόχαστρο και ο Σαμαράς\nΕπίσης, αυτό που λένε στο επιτελείο του κ. Τσίπρα είναι ότι στην επιχείρηση αποπροσανατολισμού της κοινωνίας από τα σημαντικά ζητήματα με επιθέσεις στον ΣΥΡΙΖΑ κεντρικό ρόλο παίζει ο πρώην πρωθυπουργός Αντώνης Σαμαράς. Μάλιστα, αναφέρονται με έμφαση στην άκρως επιθετική ομιλία του στη Βουλή στη συζήτηση για την παραπομπή Παπαγγελόπουλου. «Η εμφάνιση του Αντ. Σαμαρά είναι ενδεικτική πως κινεί τις ακροδεξιές τάσεις που έχουν πια εγκολπωθεί στη ΝΔ και παίζουν κεντρικό ρόλο με το δόγμα Βορίδη – Γεωργιάδη, που γνωρίζουμε από πού προέρχονται» λέει η Εφη Αχτσιόγλου.\n«Ερχεται δύσκολος χειμώνας»\nΟ Αλέξης Τσίπρας δεν παραλείπει στις συζητήσεις του να αναφερθεί με ένταση στο οικονομικό θέμα, θεωρώντας ότι έχουμε μπροστά μας έναν πολύ δύσκολο χειμώνα. Για το οικονομικό επιτελείο του ΣΥΡΙΖΑ, η πρόσφατη συμφωνία στην ΕΕ είναι χειρότερη για την Ελλάδα από το αρχικό σχέδιο. Στο σημείο αυτό τονίζουν ότι το «μείγμα» των κονδυλίων που προορίζεται για την Ελλάδα άλλαξε επί τα χείρω, καθότι τα δάνεια (που θα συνοδεύονται με «μνημονιακούς» όρους) αυξήθηκαν κατά 31,5%, ενώ οι επιχορηγήσεις μειώθηκαν κατά 13,3%.\nΙδιαίτερα εστιάζουν στην επιτήρηση που θα υπάρχει και θεωρούν ότι ξυπνά μνήμες από τη μνημονιακή περίοδο. Και υποστηρίζουν ότι, όπως αναφέρεται στην απόφαση της Ευρωπαϊκής Επιτροπής, η θετική αξιολόγηση των αιτήσεων πληρωμής θα υπόκειται στην ικανοποιητική εκπλήρωση των σχετικών οροσήμων και στόχων, ενώ στέκονται και στην αύξηση του ελληνικού δημόσιου χρέους.\nΑλλά και ο ίδιος ο κ. Τσίπρας, αν και χαρακτήρισε «θετική είδηση» την απόφαση έκδοσης αμοιβαίου χρέους 750 δισ. ευρώ από την ΕΕ, εστίασε στην προαναφερθείσα αλλαγή της αναλογίας ανάμεσα στις επιχορηγήσεις και στον δανεισμό εις βάρος των επιχορηγήσεων, την οποία χαρακτήρισε «εξαιρετικά αρνητική είδηση».\nΤο άκρως ανησυχητικό σύμφωνα με τον ίδιο είναι ότι αν επιβεβαιωθούν, όπως λέει, όσα βλέπουν το φως της δημοσιότητας από τις προτάσεις της Επιτροπής Πισσαρίδη για νέες περικοπές στο Ασφαλιστικό και αναδιάρθρωση της αγοράς εργασίας, η χώρα θα ξαναγυρίσει στις «μαύρες μνημονιακές μέρες».\nΤο μήνυμα του Ν. Βούτση προς τη ΝΔ\nΒαρύνουσα σημασία για τη χάραξη της γραμμής του ΣΥΡΙΖΑ έχει η άποψη του Νίκου Βούτση. Ο πρώην Πρόεδρος της Βουλής θεωρεί ότι συνέπεια της στρατηγικής της ΝΔ θα είναι μια πάρα πολύ σκληρή σύγκρουση, ενώ θα υπάρχει το κοινωνικό ζήτημα και η χώρα θα περιδινείται διεθνώς. Ο ίδιος έστειλε και μήνυμα με την ομιλία του στη Βουλή προς την πλευρά της ΝΔ με τη φράση: «Παίρνετε μια τεράστια, μια ιστορική ευθύνη. Είναι δική σας. Υπήρξαμε από την πρώτη μέχρι την τελευταία στιγμή με έναν κώδικα αξιών απαρέγκλιτο πάνω σε θέματα του κράτους δικαίου, της δικαιοσύνης, της δημοκρατίας, των ελευθεριών, της συναίνεσης όπου μπορεί να γίνει και του αδιάφθορου πολιτικού συστήματος».\nΣτάση «ευθύνης» και πρωτοβουλίες\nΕκτός από τη σκληρή γραμμή στα ζητήματα εσωτερικής πολιτικής, που θα είναι δεδομένη από εδώ και πέρα, στα εθνικά ζητήματα ο κ. Τσίπρας τηρεί στάση «εθνικής ευθύνης», όπως λένε συνεργάτες του. Ο ίδιος μιλάει για την ανάληψη πρωτοβουλιών εκ μέρους της χώρας μας, τονίζει ότι δεν χρειάζεται αδράνεια και εφησυχασμός στα εθνικά θέματα. Επί της ελληνοτουρκικής κρίσης, η γραμμή του κ. Τσίπρα είναι ότι οφείλει η ελληνική κυβέρνηση να αποτρέψει το «Oruc Reis» να επιχειρήσει εντός της ελληνικής υφαλοκρηπίδας, όπως κατά τον ίδιο έγινε το 2018. Παράλληλα, σημειώνει την ανάγκη, εάν υπάρξει κλιμάκωση, να ζητήσει η Ελλάδα έκτακτη Σύνοδο Κορυφής για επιβολή κυρώσεων στην Τουρκία, ενώ επιμένει ότι η διαφορά μας είναι μόνο μία με τη γείτονα χώρα: η υφαλοκρηπίδα, που ταυτίζεται με την Αποκλειστική Οικονομική Ζώνη. H αναφορά στη μία διαφορά που υπάρχει έχει, κατά τους συνεργάτες του κ. Τσίπρα, ιδιαίτερη σημασία λόγω και των παρασκηνιακών συζητήσεων που υπάρχουν και των διαφόρων σεναρίων που κυκλοφορούν.\nΠροηγούμενο άρθροΕτσι μπορούν να αλλάξουν την Ελλάδα τα €72 δισ.\nΕπόμενο άρθροΕξώδικο Ολυμπιακού στον Δημητρίου και την κόρη του για το φιάσκο του τελικού


Vince Camuto (Βινς Καμούτο) | markes.gr\nΣχετικά με τον Vince Camuto\nΈνας πρωτοπόρος της βιομηχανίας υποδημάτων του 20ου αιώνα και συνιδρυτής της Nine West, ο John Vincent "Vince" Camuto (4 Ιουνίου 1936 - 21 Ιανουαρίου 2015) πιστώνεται με την επανάσταση της αγοράς προσιτών υποδημάτων μόδας στην Αμερική.\nΟ πατέρας του Vince, Luigi Camuto, ήταν τεχνίτης που μετανάστευσε από τη Σικελία και πέθανε όταν ο Vince ήταν μόλις δύο χρονών. Η μητέρα του, η Louise Zenga Camuto, εργάστηκε ως μοδίστρα για να στηρίξει την οικογένεια.\nΟ Camuto τελείωσε το γυμνάσιο του Seward Park στη Νέα Υόρκη και άρχισε να εργάζεται σε ένα κατάστημα I. Miller στο 18ο έτος της ηλικίας του, αρχικά ως επιδιορθωτής παπουτσιών και μετά σε θέση πωλήσεων.\nΣτις αρχές της δεκαετίας του 1960, ο Camuto πήγε για δουλειά στην εταιρεία παπουτσιών Sudbury, εισερχόμενος για πρώτη φορά στον κόσμο της κατασκευής παπουτσιών.\nΤο 1968 ο Camuto συναντήθηκε με τον επαγγελματία του κλάδου υποδημάτων Jerome "Jack" Fisher στο αεροπλάνο. Οι δυο τους αποφασίσανε να συνεργαστούν μαζί, αρχικά με την ιαπωνική γιγαντιαία εταιρεία Sumitomo Corporation για την ανάπτυξη υποδημάτων στη Βραζιλία για την ιαπωνική αγορά.\nΤο 2001, ο Camuto ίδρυσε την Camuto Group ως πόρο λιανικής πώλησης για το σχεδιασμό, την ανάπτυξη και τη διανομή γυναικείων υποδημάτων μόδας. Στα επόμενα 14 χρόνια διαφοροποίησε την εταιρεία, απέκτησε άδειες και συνεργάτες, εισήγαγε εμπορικά σήματα και ανέπτυξε τη Camuto Group σε παγκόσμια επιχείρηση.\nΜάρκες μόδας και ζωής\nΗ επώνυμη σειρά υποδημάτων Vince Camuto, που ξεκίνησε το 2005, ήταν το πρώτο εμπορικό σήμα της Camuto Group. Την άνοιξη του 2012, ο Camuto παρουσίασε τη VC Signature Vince Camuto, μια συλλογή πολυτελών υποδημάτων και τσαντών. Το φθινόπωρο του 2012 είδε την κυκλοφορία του Two By Vince Camuto. Η Louise et Cie, μια καλλιεργημένη συλλογή αξεσουάρ που σχεδίασε η γυναίκα του Louise Camuto, έκανε το ντεμπούτο της το 2013. Η μάρκα του lifestyle Vince Camuto Men εισήχθη το φθινόπωρο του 2013. Σήμερα οι μάρκες περιλαμβάνουν πάνω από 30 κατηγορίες, συμπεριλαμβανομένων των υποδημάτων, των αθλητικών ενδυμάτων, των φορεμάτων, μαγιό, αρώματα και ανδρικά ρούχα.\nΆδειες και συνεργασίες του ομίλου Camuto\nΤο 2004, ο Όμιλος Camuto απέκτησε άδειες υποδημάτων για τις εταιρίες BCBGMAXAZRIA και BCBGeneration. Το επόμενο έτος, η εταιρεία εξασφάλισε την κύρια άδεια για την Jessica Simpson, οικοδομώντας το εμπορικό σήμα σε επιχείρηση δισεκατομμυρίων δολαρίων την επόμενη δεκαετία. Η Camuto Group συνεργάστηκε με τον Tory Burch το 2006 για να ξεκινήσει τη συλλογή υποδημάτων της Burch και συνεργάστηκε με τον Burch για να δημιουργήσει το εικονιστικό μπαλέτο "Reva". Το 2008, ο όμιλος Camuto ανακοίνωσε βασικές συνεργασίες με την Sanctuary Clothing και υπέγραψε αποκλειστική συμφωνία αδειοδότησης με τη Lucky Brand Jeans.\nΔικαιώματα και βραβεία\nΤο 2008, ο όμιλος Camuto έγινε το πρώτο μέλος θυγατρικών εταιρειών του συμβουλίου σχεδιαστών μόδας της Αμερικής (CFDA). Σε συνεργασία με την CFDA, ο όμιλος Camuto καθοδήγησε μέλη της CFDA, βοηθώντας τους να δημιουργήσουν στρατηγικές συμμαχίες με επιχειρήσεις υψηλού προφίλ. Ο Vince Camuto εισήχθη στο CFDA το 2012. Αργότερα εκείνο το έτος τιμήθηκε με το βραβείο ACE "Visionary". Το 2013, ο Camuto κέρδισε το περίφημο βραβείο υποδημάτων Lifetime Achievement. Και το 2014, το The National Father’s Day Committee ονόμασε τον Vince Camuto "Πατέρα της Χρονιάς".\nΟ Vince Camuto ήταν ένας άπληστος πιστός στη φιλανθρωπία, με ιδιαίτερο ενδιαφέρον για φιλανθρωπικά ιδρύματα που ωφελούν παιδιά και οικογένειες, όπως το Σπίτι Ronald McDonald, το Παιδικό Νοσοκομείο St. Jude, η Εταιρεία Λευχαιμίας της Αμερικής και το Ίδρυμα Ενημέρωσης για την Κακοποίηση στο Σπίτι. Υποστήριξε επίσης την έρευνα για τον καρκίνο του μαστού μέσω των παπουτσιών FFANY στην πώληση.\nΟ Vince Camuto ήταν ο σύζυγος της Louise Camuto και ο πατέρας πέντε παιδιών.\nVince Camuto γυναικεία παπούτσια


HTC One mini 2, το M8 σε πιο μικρό χωρίς Duo Camera αλλά με 4G LTE | Pestaola\nby Stefanos Kofopoulos • On 19-05-2014 • AT 3:05 pm • ΚΑΝΕΝΑ ΣΧΟΛΙΟ\nΜικρότερο από το HTC One M8, το ολοκαίνουριο HTC One mini 2 έρχεται με οθόνη 4.5 ιντσών και ανάλυση HD 270p μέσα στο ίδιο υπέροχο νέο αλουμινένιο σώμα του HTC One M8. Με την βοήθεια του Android 4.4 KitKat αλλά και του HTC Sense 6 με HTC BlinkFeed η HTC διατηρεί τον ίδιο χαρακτήρα αλλά σε μικρότερες διαστάσεις και χαμηλότερες επιδόσεις.\nΗ κάμερα του HTC One mini 2 έχει ανάλυση 13 megapixel αλλά όχι και το χαρακτηριστικό όνομα UltraPixel, ούτε και την δυνατότητα για Duo Camera effect με την προσθήκη της δεύτερη κάμερας στο πίσω μέρος όπως συμβαίνει στο HTC One M8. Η μπροστινή κάμερα του HTC One mini 2 έχει ανάλυση 5 megapixel για πολύ καθαρά selfies.\nΤο έλεγχο των ηλεκτρονικών αναλαμβάνει το Android 4.4 KitKat με την βοήθεια του quad-core Qualcomm Snapdragon 400 στο 1.2GHz, 1GB RAM και 16GB αποθηκευτικού χώρου με την βοήθεια χρήσης κάρτας μνήμης microSD μέχρι και 128GB επιπλέον χώρου. Το HTC One mini 2 επικοινωνεί με τον έξω κόσμο χρησιμοποιώντας 3G αλλά και 4G LTE μαζί με επιπλέον προηγμένα ηλεκτρονικά για Bluetooth 4.0 και WiFi 802.11 a/b/g/n με DLNA.\nHTC One mini 2 πανεμορφο design με Android 4.4 και HTC BoomSound\nΤο HTC One mini 2 διατίθεται επίσης σε ασημί και χρυσαφί απόχρωση, με το compact μέγεθος και τον κομψό σχεδιασμό του να το κάνουν μια προφανή επιλογή για όσους θέλουν ένα πανέμορφο κινητό.\nΌπως και στο μεγαλύτερο HTC One M8 έτσι και το HTC One mini 2 διαθέτει τεχνολογία HTC BoomSound για δυνατό, ζωηρό και καθαρό ήχο που δεν ήταν ποτέ πριν πιο εντυπωσιακός. Εξοπλισμένο με τον ίδιο ενισχυτή ήχου του HTC One M8, το HTC One mini 2 προσφέρει πλούσιους τόνους σε όλο το φάσμα ήχων, από τα μπάσα μέχρι τα πρίμα, χαρίζοντας συναρπαστικό ήχο υψηλής ποιότητας μέσω των διπλών μπροστινών ηχείων.\nHTC One mini 2 με BlinkFree, Sense 6 και Zoe\nΤο HTC BlinkFeed μετατρέπει την αρχική σου οθόνη σε live stream των πιο πρόσφατων ειδήσεων και κοινωνικών ενημερώσεων, προσφέροντας πιο εύκολη πρόσβαση και πιο άνετη ανάγνωση του περιεχομένου που σε ενδιαφέρει από ποτέ άλλοτε. Συγκεντρώνοντας feeds από έναν συνεχώς αυξανόμενο κατάλογο 1.000 και περισσότερων συνεργαζόμενων παρόχων, τα προσαρμόσιμα tiles προβάλλουν ενημερώσεις από τα κοινωνικά σου δίκτυα και τα αγαπημένα σου θέματα ειδήσεων, προσφέροντάς σου τις πιο πρόσφατες πληροφορίες απευθείας στην αρχική σου οθόνη.


ΘΕΜΑ - 10 + 1 τραγούδια που έκαναν το πανκ επιστήμη… | MiC - GREEK MUSIC MAGAZINE\nΛέτε να 'ρθει κάποτε η ώρα που θα δούμε και "Έδρα Πανκολογίας και DIY Ερευνών"; Του Πάνου Πανότα\nΜπορεί να γίνει εξαρχής εδώ η μάλλον εύλογη υπόθεση ότι η λαϊκή μουσική έχει ανάγκη πού και πού να καταδεικνύει τη δύναμή της στο να προκαλεί θεσμικά το κατεστημένο (θέμα αυτοτέλειας;). Το πανκ ήταν απλά η (άλλη) μια φορά, αν κι ο δικός μου ορισμός για τη συγκεκριμένη πολύ πιθανόν να σας ακουστεί πιο πεζός απ’ ό,τι είθισται. Ειλικρινά όμως δεν βρίσκω πια το παλιό νόημα στο να ξαναμιλήσουμε για το ένα ακόρντο, το κάντο μόνος σου και τη νυφίτσα τον Malcolm McLaren.\nΟπότε ας το προσπαθήσουμε με συνταγή που άλλοτε ήταν ταμπού, δηλαδή βάζοντας εσκεμμένα στην ίδια πρόταση τις λέξεις «πανκ» και «επιστήμη». Αφήνοντας όσο γίνεται ανοιχτή την ερμηνεία της επιστήμης –εννοώντας και τονίζοντας μ’ αυτήν τη σημαντική αναβάθμιση της αρχικής σημασιοδοσίας τού πανκ στα χρόνια που ακολούθησαν τον αιφνιδιασμό του “God Save The Queen”– κι εκεί να σταματήσουμε. Κατά την προεξέχουσα ενσωμάτωσή του εξάλλου έγινε προσπάθεια να στραγγαλιστεί οτιδήποτε ενοχλούσε πάνω κι εντός αυτού, καθιστώντας το διαχειρίσιμο με μεθόδους που δοκιμάστηκαν επιτυχώς, και για παρόμοιους λόγους, στα τέλη των 60s. Ποιος μπορεί να ξεχάσει πως ένα μέρος των γιάπηδων μεσοαστών των 80s στην Αμερική προήλθε από ανθρώπους που στα νιάτα τους διαδήλωναν, δοκίμαζαν ναρκωτικά κι είχαν ως θρησκεία την ψυχεδέλεια και την ανυπακοή;\nΣτην πραγματική επιστήμη έρχονται στιγμές που η αυθεντικότητα κινδυνεύει να χάσει τη σημασία της. Στη μουσική κάτι τέτοιο είναι αδύνατον να συμβεί αφού μονίμως θα αμφισβητείται εκ των έσω. Ωστόσο, όταν ένας δίσκος παραδίδεται στην κυκλοφορία, συγχρόνως παραδίδεται αναπόφευκτα και σε εκείνο που στις αγορές και στο εμπόριο λέγεται κυριαρχία του ισοδύναμου. Αν η σκέψη στην πρώτη ανάγνωση μοιάζει κάπως προκλητική, ειδικά για το πανκ, απ’ τη δεύτερη κιόλας θα αρχίσει δειλά να σας προβληματίζει αφού αν όντως τελικά έγινε το πανκ επιστήμη, τούτο πραγματοποιήθηκε κυρίως μέσω στενής σύνδεσής του με μεγάλες εταιρείες κι ανάλογα ισχυρά δίκτυα διανομής, συμβόλαια, ατζέντηδες, ραδιόφωνα, περιοδικά κ.λπ.\nΓια να δει κανείς δυνατές εικόνες απ’ το παρελθόν του ροκ εν ρολ λοιπόν, δεν έχει πολλά που μπορεί να κάνει. Για την ακρίβεια έχει να κάνει μόνον ένα, να κινείται συνεχώς μέσα του και να διαλέγει συνθήματα και τραγούδια. Η πλειονότητα των παρακάτω κομματιών ήταν αποτέλεσμα μιας απευθείας μετάφρασης σε ζόρικη μουσική της αμέριστης έμπνευσης που παρείχε το δίδυμο Ronald Reagan - Margaret Thatcher. Δεν θα παραλείψουμε επομένως να τους τιμήσουμε, ευχαριστώντας τους θερμότατα για τη συμβολή τους στο κείμενο.\n1. WIPERS – “Youth Of America” (’81)\nΚι εκεί που είπαμε πως τέρμα πια με τις δεκάλεπτες διάρκειες, έρχεται ο Greg Sage και γράφοντας ένα μανιφέστο αγανάκτησης (πρόσκληση και καταγγελία ταυτόχρονα, όπως και κάθε άλλο πολιτικό) τις επαναφέρει για να το κάνει τραγούδι. 10’:30’’, αλλά κανείς δεν θα καταλάβει αρνητικά τον χρόνο όσο ο ψίθυρος του “…the rich get richer and the poorer get poorer…” θα βουίζει στα αφτιά του.\n2. THE MOB – “No Doves Fly Here” (’81)\nΑσχέτως αν τελικά ό,τι ζήσαμε στις αρχές της δεκαετίας του ’80 ήταν αρκετά πιο σύνθετο, οι αναρχοπάνκ μπάντες γύρω απ’ τους Crass κατέγραψαν με το δικό τους –και σχετικά μικρό– τρόπο μια μορφή διαμαρτυρίας καθόλα υψηλή. Η έρπουσα απειλή του Αρμαγεδδώνα ποτίζει κάθε δευτερόλεπτο αυτού του συγκλονιστικού τρακ. Δεν τον ζήσαμε με τα πυρηνικά, μια κι έξω, μα τον ζούμε σε δόσεις πλέον με το καθημερινό δηλητήριο των οκτώ.\n3. THE EX + TOM CORA – “State Of Shock” (’91)\nΠάρα πολύ δύσκολα ένα τέτοιο τραγούδι εξαντλείται στο ενθουσιώδες επιφώνημα. Ο Tom Cora έκανε τα πάντα για να βγάλει τους ήχους που ήθελε απ’ το τσέλο, παίζοντάς το πολλές φορές σαν ηλεκτρική κιθάρα. Οπότε δεν θα μπορούσε να βρεθεί πιο κατάλληλος για να συνοδέψει την απίστευτα εκφραστική ερμηνεία του G.W. Sok και τον καταιγισμό των The Ex. Πόσα να έχασε η μουσική άραγε απ’ τον πρόωρο θάνατο του Cora στα 45 του το ’98; Όσο κι αν το σκέφτομαι, ο νους αδυνατεί να εκδώσει ποσοτικό πόρισμα.\n4. MISSION OF BURMA – “That’s When I Reach For My Revolver” (’81)\nΠαρόλο που συνήθως θυμόμαστε τον Roger Miller αναφερόμενοι στους Mission Of Burma, μερικά απ’ τα καλύτερά τους κομμάτια τα έγραψε και τα τραγούδησε ο Clint Conley όπως λ.χ. τούτο το αλάνθαστο ραδιοφωνικά υπόγειο χιτ. Το άλλο με τον Conley έχει να κάνει με τη συνήθειά του να παίζει δύο νότες ταυτόχρονα στο μπάσο αλλά τι τις θέλουμε τώρα τις τεχνικές λεπτομέρειες, τα τραγούδια είναι που μένουν.\n5. GOD – “My Pal” (’87)\nΤο ’86 που σχηματίστηκαν στην Μελβούρνη όλα τα μέλη τους ήταν μεταξύ 15-16 ετών. Την επόμενη χρονιά κυκλοφόρησαν το εν λόγω 7’’ στην ιστορική Au-Go-Go, ένα από τα εντυπωσιακότερα ντεμπούτο singles που βγήκαν ποτέ. Περίπου μια διετία αργότερα το συγκρότημα διαλύθηκε. Ο Sean Greenway το ’01 κι ο Tim Hemensley το ’03 πέθαναν από υπερβολική δόση ηρωίνης. “You’re my only friend/ You don’t even like me”…\n6. KILLING JOKE – “The Wait” (’80)\nΣτα δύο πρώτα τους άλμπουμ, οι Killing Joke πιστοποίησαν μοναδικά πως μια θεωρία για το βαθύ σκότος ήταν κάτι περισσότερο από έναν συνηθισμένο ορισμό, ήταν ακριβώς το χνώτο του διπλανού σου. Ό,τι ξεκίνησαν με το “The Wait” οδηγήθηκε λίγο πιο μετά στο φρενήρες “Unspeakable”. Αμφότερα ακούγονται πριν ή μετά απ’ το “The Tenant” των Play Dead και παρέα με μερικές γουλιές απ’ το αγαπημένο σας οινοπνευματώδες.\n7. NEW MODEL ARMY – “No Rest” (’85)\nΑν και στο χώρο των πολυεθνικών τα πάντα αλλάζουν ως προς τους κανόνες, στην περίπτωση των New Model Army δεν έδειξε να αλλάζει απολύτως τίποτα (χμ…). Στο “No Rest” οι Justin Sullivan, Stuart Morrow και Robert Heaton (άλλος ένας που μας άφησε νωρίς) ακούγονται αναλλοίωτα επικίνδυνοι, εκρηκτικοί κι οργισμένοι. Πόγκο με παύσεις κύριοι!\n8. JOY DIVISION – “Shadowplay” (’79)\nΈχει γράψει λαός πολύς για τον μακαρίτη τον Martin Hannett που είναι να απορείς για το πώς κι επισήμαναν τόσοι λίγοι το πόσο καταστροφέας, εκτός από πανέξυπνος, παραγωγός ήταν (δεν είχε βγει ακόμα στη δουλειά ο Steve Albini!). Στο “Shadowplay” εντούτοις πράττει το ορθό, ανεβάζοντας λίγο μπροστά φωνή και κιθάρες και δίνοντας το απίθανο γκρουβ της ισορροπίας ανάμεσα στην απόλαυση και τη θυσία που ταίριαζε γάντι στον στρεβλό χορό του Ian Curtis.\n9. FALSE PROPHETS – “The Taxidermist” (’86)\nΧωρίς η πληροφορία να περιέχει περίσσευμα ειδικής ορολογίας, οι νεοϋορκέζοι False Prophets ήταν απ’ τις εξαιρετικά ενδιαφέρουσες μπάντες που υπέγραψε ο Jello Biafra στην Alternative Tentacles. Βοηθούμενοι ιδιαίτερα απ’ την ειρωνική θεατρικότητα του τραγουδιστή Stephan Ielpi, όσες φορές άφησαν τα δίλεπτα χαρντκόρικα τρακ κι έγιναν πιο σύνθετοι και πειραματικοί, μεγαλούργησαν.\n10. THE CLASH – “London Calling” (’79)\nΓια να εξάγουν όπως ήθελαν στα τραγούδια τους την επικοινωνούμενη εμπειρία σχετικά με το τι είναι ή τι θα έπρεπε να είναι ο κόσμος που ζούμε, οι The Clash είδαν όλο το μουσικό πεδίο ως ένα. Ιεράρχησαν κι άντλησαν στοιχεία από ρέγκε, λάτιν, φολκ, μαύρη μουσική κ.λπ. Κι αφού στην παρούσα αφήγηση δεν σκοπεύαμε ο όρος «πανκ ροκ» να χρησιμοποιηθεί με το κλειστό του νόημα, δεν γινόταν να λείπουν κι απ’ τη λίστα μας.\n11. IGGY AND THE STOOGES – “Search And Destroy” (’73)\nΕν προκειμένω τελευταίοι, μα χρονικά πριν από άπαντες τους παραπάνω, οι The Stooges μετατόπισαν τη διαχωριστική γραμμή του τότε ροκ προς άλλη θέση. Την χαρακτήρισαν και την έκαναν γνωστή, επιχειρώντας να αναπαραστήσουν ωμά κι άγρια το πρωτόγνωρο κι απαντώντας έτσι καθαρά στο τι σημαίνει να ενεργεί κάποιος αυτόνομα ή αλλιώς όπως του κατέβη στο κεφάλι.\n[το άρθρο δημοσιεύτηκε με διαφορετική σελιδοποίηση στο μουσικό (κι όχι μόνο…) έντυπο «Εντροπία», τεύχος #7, Άνοιξη 2017, που διανεμήθηκε στο πλαίσιο του Athens Zinefest 2017, σε αυτοοργανωμένους & κοινωνικούς χώρους, εναλλακτικά βιβλιοπωλεία και χέρι με χέρι από τους δημιουργούς του]


Η μισή αλήθεια για το ΚΚΕ - 3pointmagazine\nΗ μισή αλήθεια είναι συχνά πολύ χειρότερη από ένα ολόκληρο ψέμα.\nΤις τελευταίες ώρες όσα ειπώθηκαν στο συνέδριο του ΚΚΕ παρουσιάζονται ελλιπή. Σε σειρά δημοσιευμάτων αναφέρεται ότι το ΚΚΕ κάνει στροφή στον ρεαλισμό και ότι αποδέχεται πως δεν υπάρχει ζωή εκτός Ευρωζώνης. Γι’ αυτές του τις νέες επιλογές και εκτιμήσεις οι αρθρογράφοι το επιβραβεύουν.\nΟ Λένιν έλεγε «όταν ο εχθρός σου σε επαινεί, γύρνα πίσω σου και κοίταξε που έχεις κάνει λάθος». Μόνο που εδώ το ΚΚΕ δεν φαίνεται να έχει κάνει κάτι “λάθος”.\nΤο ΚΚΕ πράγματι αναφέρθηκε στις πιθανές επιπτώσεις που μπορεί να προκύψουν από έξοδο της χώρας, είπε όμως και μερικά ακόμη πράγματα. Όπως ότι «εάν επιλεγεί από την Ε.Ε. και την αστική τάξη η αποπομπή της Ελλάδας από το ευρώ και η αλλαγή νομίσματος, το ΚΚΕ δεν θα σταυρώσει τα χέρια ούτε θα “σοκαριστεί” όπως άλλες δυνάμεις». Ειδικότερα «το ΚΚΕ έχει μελετήσει σχέδιο δράσης και πρότασης προς το εργατικό λαϊκό κίνημα σε περίπτωση ανεξέλεγκτης χρεοκοπίας».\nΕπισήμανε μάλιστα ότι «δεν υπάρχουν αδιέξοδα. Ο ελληνικός λαός μπορεί και πρέπει να επιλέξει ο ίδιος, με τη θέληση, με τη δράση του, την έξοδο από την Ευρωπαϊκή Ένωση». Και εναντιώνεται σε προτάσεις που είναι “γενικώς αντι-ευρώ” και δυνάμεις που είναι “γενικώς αντι-ευρώ” (ΛΑΕ, Πλεύση κ.ο.κ).\nΤα περισσότερα από αυτά τα δημοσιεύματα γίνονται από ΣΥΡΙΖΑ μεριά. Και φαίνεται ότι έτσι επιδιώκεται από κάποιους να δικαιολογηθεί ο συμβιβασμός της κυβέρνησης μετά το δημοψήφισμα και να δικαιολογηθούν ακόμη οι πολλοί συμβιβασμοί και υποχωρήσεις που ακολούθησαν. “Δεν υπάρχει εναλλακτική, ορίστε το λένε και οι ‘κολλημένοι’ του ΚΚΕ”, λέγεται επί της ουσίας.\nΚάποτε ο ΣΥΡΙΖΑ κατήγγειλε σταθερά την έλλειψη εναλλακτικής. Πλέον την έχει ιδεολογικοποιήσει και την έχει κάνει κτήμα του. Η παραδοχή βέβαια της έλλειψης εναλλακτικής αφοπλίζει την κυβέρνηση σ’ επίπεδο διαπραγμάτευσης και την ίδια στιγμή μεγαλώνει τη ζημιά της ανατροπής που δεν πέτυχε ή φοβήθηκε να πετύχει το καλοκαίρι του ’15. Έτσι την ίδια ώρα που παραδέχεται στους δανειστές πώς δεν υπάρχει άλλος δρόμος από το να δείξουν έλεος, εδραιώνει στην κοινωνία μειωμένες προσδοκίες για το παρόν και το μέλλον της. Αντί να την ενεργοποιεί και κινητοποιεί, την καθηλώνει, βάζει ταβάνι στην αντίστασή της.\nΑυτό γίνεται περισσότερο γιατί ο ΣΥΡΙΖΑ φοβάται ότι πια, μια μαζική κοινωνική αντίδραση μπορεί και να στραφεί εναντίον του. Προτιμά μια κοινωνία ήσυχη για να έχει το κεφάλι του ήσυχο, χωρίς να δείχνει ότι σκέφτεται σοβαρά το μέλλον, με μια κοινωνία που θα πιστεύει ακράδαντα ότι δεν υπάρχει κάτι καλύτερο και θα έχει βυθιστεί στην ματαιότητα. Φαντάζει πολύ πιο φοβιστικό από οποιαδήποτε ιδιωτικοποίηση..\nΉδη η κοινωνία σκέφτεται παθητικά και λειτουργεί παθητικά. Θεωρεί ότι τα 600-700 ευρώ είναι καλός μισθός και ότι το να ασφαλίζεται κάποιος 4 ώρες ενώ δουλεύει 8ωρο είναι κάτι νορμάλ. Δεν βγαίνει στο δρόμο μαζικά για ν’ αντιδράσει, δεν πιστεύει στην ανατροπή των πολιτικών λιτότητας. Μαθαίνει να ζει με τα λίγα και διαρκώς λιγότερα, να μη διεκδικεί, γιατί “δεν μπορεί να γίνει αλλιώς”. Κι ακριβώς αυτή είναι μία από τις βασικές επιδιώξεις του νεοφιλελευθερισμού, τον οποίο καταγγέλλουν συχνά – πυκνά τα κυβερνητικά στελέχη.\nΈνα μέλλον με μια κοινωνία σε ύπνωση είναι την ίδια στιγμή πολύ μεγαλύτερη ήττα από οποιοδήποτε μνημόνιο για την κυβέρνηση, στη βάση πάντα ότι όπως λέει παραμένει αριστερή. Το να επιζητά λοιπόν επιχειρήματα που να στηρίζουν το δίκαιο των συμβιβασμών που γίνονται, δεν πετυχαίνει τίποτα περισσότερο, από το να κάνει πιο ντροπιαστική την ήττα και να διατηρεί το αδιέξοδο, από το οποίο υποτίθεται θέλει να βγάλει την κοινωνία όρθια. Κοινωνία όρθια όμως με σκυμμένο το κεφάλι δεν μπορεί να υπάρξει.


Ο Θάνατος και Ο φόβος: Γιατί δεν θα έπρεπε να μας αγχώνει το τέλος\n“Timor mortis conturbat me” (Ο φόβος του θανάτου με τρομάζει)\nΟ στίχος του Σκοτσέζου ποιητή William Dunbar περικλείει μια πανανθρώπινη αλήθεια. Τίποτε στη ζωή δεν μας απασχολεί τόσο πολύ όσο το τέλος της. Μια παγκόσμια αλήθεια καθόλου ξεκάθαρη. Για τη λέξη «θάνατος» υπάρχουν δύο διαφορετικές έννοιες. Ο θάνατος τον οποίο συναντάμε είναι ένα γεγονός που φέρνει τέλος στη ζωή. Και ενώ υπό αυτή την έννοια σηματοδοτεί τον τερματισμό της ζωής, είναι μέρος της ζωής. Ο θάνατος μπορεί επίσης να αναφέρεται στη μεταθανάτια κατάσταση στην οποία έχουμε υπεισέλθει όταν έχει τερματιστεί η ζωή μας. Πιο συγκεκριμένα, μπορεί να περιγράψει μια κατάσταση στην οποία δεν υπάρχει το «εγώ» ή το «εμείς» ως όντα.\nΠρέπει αλήθεια να φοβόμαστε τον θάνατο; Είναι λογικός αυτός ο φόβος; Αυτά τα ερωτήματα μπορεί να σημαίνουν πολύ διαφορετικά πράγματα, ανάλογα με το αν εννοούμε τη διαδικασία ή την κατάσταση του νεκρού. Δεν υπάρχει τίποτε παράλογο αναφορικά με τον φόβο της διαδικασίας του θανάτου, το τελικό στάδιο της ζωής. Μερικοί άνθρωποι μπορεί να αντιμετωπίζουν πιο στωικά την προοπτική ενός δυσάρεστου θανάτου, αλλά σαφώς ο θάνατος μπορεί να κάνει κάποιον να αισθάνεται νευρικός και πνιγμένος στο άγχος. Μερικοί πιστεύουν ότι το τέλος της γήινης ύπαρξής μας είναι ένα σημείο μετάβασης σε κάποιο είδος μετά θάνατον ζωής, η οποία μπορεί να είναι καλύτερη ή χειρότερη, σίγουρα όμως διαφορετική από τη ζωή μας στη γη. Άλλα άτομα, χωρίς θρησκευτικές ή πνευματικές πεποιθήσεις, θεωρούν πως ο θάνατος είναι το φυσιολογικό τέλος της ζωής, απλά και ξεκάθαρα, και πιστεύουν ότι μετά τον θάνατο δεν μας περιμένει τίποτα.\nΕπομένως, αν πιστεύουμε ότι η ζωή μας στη γη δεν είναι η μόνη που υπάρχει, η πεποίθησή μας μπορεί να μας δώσει βάσιμους λόγους για φόβο ή ελπίδα, ανάλογα με τι αναμένουμε μετά θάνατον. Πολλοί πολιτισμοί υποθέτουν ότι υπάρχει ένα πνευματικό συστατικό, η ψυχή, η οποία επιβιώνει. Οι αρχαίοι Αιγύπτιοι εκτελούσαν σύνθετα τελετουργικά για να προετοιμάσουν τους νεκρούς τους για τη μετά θάνατον ζωή. Ο Πλάτων πίστευε ότι η ψυχή υπήρχε πριν από τη γέννηση και μετά τον θάνατο του σώματος. Όσο για τους σύγχρονους Ινδουισιές, Χριστιανούς, Εβραίους και Μουσουλμάνους, έχουν όλοι εξαιρετικά περίπλοκες πεποιθήσεις για την επιβίωση μετά τον θάνατο. Σε κάθε περίπτωση, υπάρχει μια ρητή σχέση μεταξύ της ποιότητας της γήινης ζωής ενός ατόμου και της μοίρας που το περιμένει στη συνέχεια.\nΕίναι ο θάνατος κακός για εμάς;\nΟ Επίκουρος, θέλοντας να δείξει ότι ο φόβος είναι άστοχος, υποστήριξε ότι: «Παρότι ο θάνατος θεωρείται ένα από τα μεγαλύτερα κακά, δεν πρέπει να σημαίνει τίποτε για εμάς, μιας και υπάρχουμε όταν δεν υπάρχει ο θάνατος και σταματάμε να υπάρχουμε όταν ο θάνατος έρθει».\nΜε άλλα λόγια, ο θάνατος δεν μπορεί να μας αγγίξει, επειδή όταν επέλθει εμείς παύουμε να υπάρχουμε. Επομένως, δεν μπορεί να μας βλάψει. Από αυτήν την άποψη είναι ανόητο να φοβόμαστε κάτι που δεν μπορεί να μας βλάψει. Στην πραγματικότητα, ο χρόνος μετά θάνατον δεν έχει καμία διαφορά από τον χρόνο πριν από τη γέννησή μας. Φυσικά, δεν πείθονται όλοι από το επιχείρημα αυτό. Ο Αμερικανός φιλόσοφος Thomas Nagel, όπως και άλλοι, υποστηρίζουν ότι ο θάνατος είναι κακός επειδή βλάπτει τα συμφέροντά μας.\nΓια την ακρίβεια, μπορούμε να συμπεράνουμε ότι το να είναι κανείς νεκρός ή να μην υπάρχει, δεν είναι από μόνο του κακό. Το κακό είναι ότι μας εμποδίζει να έχουμε τα διάφορα καλά πράγματα που θα είχαμε αν ζούσαμε. Κάποιες από τις επιθυμίες μας ίσως δεν έχουν υλοποιηθεί και μερικά από τα σχέδια μας δεν έχουν ολοκληρωθεί. Μπορούμε, λοιπόν, να θεωρήσουμε ότι ο θάνατος είναι επιβλαβής, επειδή είναι μια οριστική διακοπή της ζωής μας, που συνεπάγεται τη στέρηση κάποιων καλών πραγμάτων. Αυτός είναι και ο λόγος που έχουμε διαφορετική άποψη για τον χρόνο πριν από τη γέννησή μας και για τον χρόνο μετά τον θάνατο. Ο πρώτος, σε αντίθεση με τον δεύτερο, δεν μας στερεί τίποτε. Δεν είμαστε αποκομμένοι από την απόλαυση, από πράγματα που θα μπορούσαμε να είχαμε.\nΠώς θα διαχειριστούμε κάτι τέτοιο;\nΔιάγοντας πιο υγιεινή ζωή και αναλαμβάνοντας λιγότερα ρίσκα. Αυτά όμως είναι θέματα σύνεσης και όχι ηθικής. Πέρα από αυτές τις σκέψεις δεν υπάρχει τίποτε που μπορούμε να κάνουμε για να επηρεάσουμε τον χρόνο έλευσης του θανάτου, στον βαθμό που δεν έχει νόημα να ανησυχούμε για πράγματα πέρα από τον έλεγχο μας. Αν ο θάνατος είναι μια αναπόφευκτη στέρηση των καλών πραγμάτων, τότε η λύπη είναι η πιο κατάλληλη απάντηση. Το καλύτερο που έχουμε να κάνουμε είναι να ακολουθήσουμε τη συμβουλή του αισιόδοξου χαρακτήρα στο έργο του Berthold Brecht Η Μάνα, ο οποίος λέει: «Μη φοβάστε τόσο τον θάνατο όσο την ανεπαρκή ζωή».


Ρεφλεξολογία στο σπίτι - Εμμηνόπαυση\nΗ εμμηνόπαυση είναι όταν μια γυναίκα σταματά να έχει περιόδους και δεν μπορεί πλέον να μείνει έγκυος φυσικά.\nΟι περίοδοι συνήθως αρχίζουν να γίνονται λιγότερο συχνές για λίγους μήνες ή χρόνια πριν σταματήσουν εντελώς. Μερικές φορές μπορούν να σταματήσουν ξαφνικά.\nΗ εμμηνόπαυση είναι ένα φυσικό μέρος της γήρανσης που εμφανίζεται συνήθως μεταξύ 45 και 55 ετών, καθώς τα επίπεδα των οιστρογόνων μιας γυναίκας μειώνονται.\nΑλλά περίπου 1 στις 100 γυναίκες βιώνουν την εμμηνόπαυση πριν από την ηλικία των 40 ετών. Αυτό είναι γνωστό ως πρόωρη εμμηνόπαυση ή πρόωρη ανεπάρκεια των ωοθηκών.\nΟι περισσότερες γυναίκες θα εμφανίσουν συμπτώματα εμμηνόπαυσης. Μερικά από αυτά μπορεί να είναι αρκετά σοβαρά και να έχουν σημαντικό αντίκτυπο στις καθημερινές δραστηριότητες.\nΤα συμπτώματα της εμμηνόπαυσης μπορεί να ξεκινήσουν μήνες ή ακόμα και χρόνια πριν σταματήσουν οι περίοδοι σας και να διαρκέσουν περίπου 4 χρόνια μετά την τελευταία περίοδο, αν και μερικές γυναίκες τα βιώνουν για πολύ περισσότερο.\nΗ ρεφλεξολογία έχει πολύ καλά αποτελέσματα στην εμμηνόπαυση καθώς μειώνει αισθητά τα συμπτώματα και επιφέρει εξισορρόπιση στον οργανισμό. Στην εικόνα έχουμε έναν χάρτη ρεφλεξολογίας που μπορείτε να ακολουθήσετε. Οι κινήσεις πρέπει να γίνονται και στα δύο πέλματα στην πελματιαία και εξωτερική πλευρά των πελμάτων (1). Μέγιστη διάρκεια στο σημείο δουλεύουμε 1 λεπτό για 5-6 επαναλήψεις. Η συνεδρία μπορεί να γίνεται 2-3 φορές την εβδομάδα. Σημαντικός παράγοντας είναι η διατροφή και ο τρόπος ζωής. (η εικόνα αφορά χρήση της ρεφλεξολογίας στο σπίτι και όχι ρεφλεξολογικό πρωτόκολλο)


Συνάδελφοι, τόσο καιρό παρακολουθούμε στενά το θέμα των διεκδικήσεων των αναδρομικών από διάφορους κλάδους του δημοσίου, πολλοί από τους οποίους έχουν δικαιωθεί σε πρωτοβάθμιο όμως όργανο.\nΜετά από συναντήσεις που πραγματοποιήσαμε με διάφορους δικηγόρους και κατόπιν συνεδρίασης του Δ.Σ. μας απόφασίσαμε να μην περιμένουμε για μια ακόμη φορά πολιτικές εξελίξεις, αλλά να δράσουμε διεκδικώντας τα αναδρομικά χρήματα από τα δώρα Χριστουγέννων και Πάσχα από το 2015 κι έπειτα.\nΚαταρχάς να αναφέρουμε πως επί της ουσίας διεκδικούμε τα αναδρομικά των τελευταίων τριών ετών (1000€ ανά έτος). Οι πιθανότητες νίκης είναι αυξημένες, όμως κανένας σύλλογος και κανένας δικηγόρος δεν μπορεί να εγγυηθεί για το αποτέλεσμα. Γι αυτόν τον λόγο η συμφωνία που κάναμε είναι να επιβαρυνθούμε μόνο με τα δικαστικά έξοδα (20€) και αν κι εφόσον υπάρξει θετική έκβαση ο δικηγόρος θα πληρωθεί με το 2% επί του ποσού.\nΕίναι πολύ σημαντικό (για όσους επιθυμούν να διεκδικήσουν τα παραπάνω χρήματα) να κινηθούν πολύ γρήγορα, καθώς για να μην παραγραφεί ένα έτος ακόμα, πρέπει η αγωγή να κατατεθεί εντός του 2018.\nΗ διαδικασία που θα ακολουθήσουμε και περιγράφεται λεπτομερώς στα παρακάτω έγγραφα του δικηγόρου με τον οποίο θα συνεργαστούμε είναι η εξής:\n1. Εκτυπώνουμε και συμπληρώνουμε το έντυπο Α και το υπογράφουμε.\n2. Εκτυπώνουμε και συμπληρώνουμε το έντυπο Β, το υπογράφουμε και βεβαιώνουμε το γνήσιο της υπογραφής. Αυτό μπορεί να γίνει στο σχολείο από τον διευθυντή σας, δεν χρειάζεται να πάτε σε ΚΕΠ ή Αστυνομία.\n3. Εκτυπώνουμε το έντυπο Γ και πηγαίνουμε στην Α/θμια ή την Β/θμιά μας. Εκεί ζητάμε, με βάση τα στοιχεία του ατομικού μας φακέλου, να τη συμπληρώσουν και να τη σφραγίσουν.\nΠροσοχή: Πολλές διευθύνσεις αρνούνται να υπογράψουν το Εντυπο Γ, καθώς αφορά πληροφορίες για περιόδους που βρισκόμασταν σε άλλες διευθύνσεις. Σε τέτοια περίπτωση κάνουμε τα εξής:\nα) Ζητάμε να μας εκτυπώσουν βεβαίωση προϋπηρεσίας από τον ΟΠΣΥΔ και να τη σφραγίσουν (γίνεται άμεσα).\nβ) Ζητάμε σφραγισμένες όλες τις μηνιαίες και ετήσιες βεβαιώσεις αποδοχών από 1/1/2015 κι έπειτα. Τονίζουμε ότι οι διευθύνσεις μας παρέχουν τις παραπάνω βεβαιώσεις μόνο για την περίοδο που υπηρετούσαμε σε κάθε μία. Άρα πρέπει να απευθυνθούμε σε ξεχωριστές διευθύνσεις, αν δεν εργαζόμασταν στην ίδια όλα αυτά τα έτη (αυτές έχουμε προθεσμία να τις καταθέσουμε στον δικηγόρο μέχρι 28/02/2019)\n4. Όποιος έχει καταθέσει το γνωστό αίτημα μη παραγραφής ζητάει αντίγραφο με αριθμό πρωτοκόλλου. Όποιος δεν έχει καταθέσει ήδη, εκτυπώνει το υπόδειγμα που προτείνει η ΔΟΕ, το συμπληρώνει και κάνει την ίδια διαδικασία.\n5. Τέλος, τα βάζουμε σε έναν φάκελο και τα αποστέλλουμε με συστημένη επιστολή στην παρακάτω διεύθυνση, όπως αναφέρει και το ενημερωτικό έγγραφο, έχοντας μέσα και το ποσό των 20€.\nΠρος: Δικηγορικό Γραφείο Ιωάννη Κάπου Παν. Τσαλδάρη (Πειραιώς) 8, Αθήνα 8ος όροφος ΤΚ 10431.\nΦυσικά όποιος επιθυμεί μπορεί να τα παραδώσει διά ζώσης στον ίδιο τον δικηγόρο στην παραπάνω διεύθυνση. Τα παραπάνω αναφέρονται λεπτομερώς και στο ενημερωτικό σημείωμα.\nΚλείνοντας, επειδή έχουμε βιώσει τα τελευταία χρόνια στοχευμένες, σκόπιμες και άνευ λόγου επιθέσεις στην προσπάθειά μας να βοηθήσουμε τους συναδέλφους, προφανώς και δεν αναγκάζουμε κανέναν να ακολουθήσει αυτό που αποφάσισε το ΔΣ μας. Προφανώς δεν μπορεί κανείς να εγγυηθεί τη θετική έκβαση της υπόθεσης παρά τις πρόσφατες θετικές αποφάσεις. Ο καθένας μπορεί να μην απευθυνθεί στο δικηγορικό γραφείο του κ. Κάπου, αλλά να επιλέξει κάποιον άλλον δικηγόρο αν θέλει να κάνει αγωγή ή να μην κάνει καθόλου αν αυτό επιθυμεί. Ως ΠΣΑΕΠ, αποφασίσαμε για πρώτη φορά να οργανώσουμε δικαστική διεκδίκηση αυτών που όλοι οι κλάδοι διεκδικούν, χωρίς όμως να εμπλακούμε με συγκέντρωση εγγράφων και χρημάτων, ώστε να μην υπάρξει οποιαδήποτε υπόνοια για την κίνησή μας αυτή.\nΠροσοχή: Τα έγγραφα πρέπει να έχουν φτάσει μέχρι τις 18/12, οπότε όσοι βρίσκεστε μακριά είναι καλό να τα έχετε στείλει μέχρι τις 15/12.\n#ΑΝΑΔΡΟΜΙΚΑ#ΑΝΑΠΛΗΡΩΤΕΣ#ΔΩΡΟ ΧΡΙΣΤΟΥΓΕΝΝΩΝ#ΔΩΡΟ ΧΡΙΣΤΟΥΓΕΝΝΩΝ 2018#ΟΠΣΥΔ#ΠΣΑΕΠ